ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 5, 2022-02-15 13:06

מופיד מרעי: צוהריים טובים לכולם.

מופיד מרעי: היום ה-15 בפברואר 2022, י"ד באדר א' תשפ"ב, השעה 13:06.

מופיד מרעי: אני פותח את ישיבת וועדת המשנה לענייני תכנון ופיתוח היישובים הדרוזים והצ'רקסים והנושא היום זה התקציב המיועד לתכנון ופיתוח ליישובי הדרוזים והצ'רקסים בתוכנית הממשלה הכלכליות.

מופיד מרעי: איתנו יהיו ראשי רשויות, גם בזום, חברי כנסת שייכנסו לכאן.

מופיד מרעי: נוהל הדיון הוא נוהל רגיל, יפתחו וידברו חברי הכנסת וגם יכול להיות שנתייחס גם תוך כדי.

מופיד מרעי: נעבור אחרי זה לאנשי המקצוע מה שנקרא.

מופיד מרעי: אני חייב לפתוח ולהגיד שהדיון הזה מאוד מאוד חשוב ואני ביקשתי לערוך את הדיון הזה כדי שראשי הרשויות בסופו של דבר יידעו מהו התקציב התכנוני שלהם, דרך איזה משרד זה מגיע וכמה חסר להם או לא חסר להם.

מופיד מרעי: מהשיחות שלי איתם אני מבין שחסר תקציב ומהשיחות שלי עם משרד האוצר, שתיכף אני אתייחס לנציג של משרד האוצר טוענים שאין בחסר וכל תקציב או כל תכנון שצריכים ראשי הרשויות לתכנון, התקציב הזה יימצא ואני מבין שאין לנו כאן נציג של משרד האוצר.

מופיד מרעי: אני רואה את זה בחומרה, אני מבקש שזה יגיע באופן מיידי לשר האוצר, שבוועדה לפיתוח היישובים הדרוזים והצ'רקסים משרד האוצר לא מתייצב.

מופיד מרעי: ממה שאני מבין איכפת להם מהמגזר הדרוזי, אבל בפועל אני רואה שמתעלמים ואני מקווה מאוד שנציג משרד האוצר יצטרף אלינו בהמשך, כי הדיונים בנושא התקציבים ללא נציג מטעם משרד האוצר זה - - -.

מופיד מרעי: אני מבקש לפתוח הדיון, היושב ראש לפיתוח כלכלי נמצא איתנו, האשם חוסיין?

מופיד מרעי: אני מבקש שנציג של הרשות לפיתוח כלכלי ייתן לנו תמונת מצב מבחינת תקציבים לתכנון בתוכנית הכלכלית החדשה, בשתי התוכניות הכלכליות החדשות.

מופיד מרעי: דובר אז על סכום של כ-54 מיליון ₪ ומה קורה עם תקציבים מתוכנית החומש – 959 שלא נוצלו?

מופיד מרעי: אז בשיחה אתמול עם - - - נאמר שיש תקציב ובפועל אני רואה שיש 54 מיליון ₪.

מופיד מרעי: תעשו לנו סדר על מנת שנוכל להתחיל את הדיון, בבקשה.

האשם חוסיין: אז כמו שאתה אומר, היו תקציבים גם בתוכנית המתאר וגם בשתי התוכניות הקודמות-959 ו-4798.

האשם חוסיין: בתוכנית החדשה אנחנו הוספנו עוד, קצת יותר מ-60 מיליון ₪ בשתי התוכניות, לפי בקשת משרד השיכון ולפי היכולות שלהם לביצוע.

האשם חוסיין: אז מהבחינה הזאת, כמו שראינו במצגת שהיתה בדיון הקודם, לפני שבועיים, בסך הכל הוקצו בשנים 2014-2015 ועד היום כמעט כ-175 מיליון ₪ לכל נושא התכנון וכרגע אנחנו בתוכנית המתאר מתוקצבים כל היישובים ובתוכנית החדשה הוספנו תקציב - - - שחסר לה תקציב לתוכנית המתאר, כדי להשלים אותה.

האשם חוסיין: כל שאר היישובים, לפי הדרישה של משרד השיכון קיבלו את כל מה שהם ביקשו מאיתנו, בערך כמו שאמרתי קצת יותר מ-60 מיליון ₪ בתכנון המפורט, לשתי התוכניות.

מופיד מרעי: 60 מיליון ₪ זה התוכנית החדשה, זה לא.

מופיד מרעי: זה 716,716.

האשם חוסיין: כן, כן.

האשם חוסיין: זה לתוכנית החדשה ה-60 מיליון ₪.

מופיד מרעי: כמה כסף לא נוצל פה?

מופיד מרעי: מה התקציב שלא נוצל לתכנון מהתוכניות הקודמות – 959 ורמת הגולן?

האשם חוסיין: כל הכסף שהקצינו הוא מחויב, 100% מחויב.

האשם חוסיין: הביצוע הוא לפי ההתחייבות של הרשויות, יש תוכניות שהתקדמו יותר, יש מועצות שהתקדמו יותר, יש מועצות שהתקדמו פחות.

האשם חוסיין: בעיקרון אנחנו כל הכסף שלנו מחויב, גם התקציב האחרון שהיה לפני התוכנית האחרונה, תקציב של תוכנית 4798, כל העשרה מיליון ₪ חייבנו אותם, ככה שמבחינתנו אנחנו מחכים שהתכנון יתקדם בוועדת התכנון והרשויות המקומיות.

האשם חוסיין: אבל כל הכסף מחויב, 100% מחויב.

מופיד מרעי: אז אתה אומר שמבחינת

מופיד מרעי: כם, מבחינת משרד האוצר ומבחינת התוכנית הכלכלית ישנם כ-60 מיליון ₪ וביחד עם מה שנשאר מהתוכנית הקודמת זה מספיק על מנת לתכנן את היישובים?

האשם חוסיין: לפי השיחה שלנו עם משרד השיכון, זה היכולת שלהם להוציא את.

מופיד מרעי: בסדר.

מופיד מרעי: יש פה סוגייה, תיכף נשמע גם.

מופיד מרעי: כי מי שמתכנן בסוף, הרי התקציב ומי שמוציא את המכרזים לתכנון זה גם משרד השיכון, שגם הוא עושה תכנון באדמות פרטיות ומשרד הפנים, דרך הוועדות לתכנון ובנייה המרחביות ואני רואה שאין, לא מובא תקציב.

האשם חוסיין: רק בתוכנית החדשה.

מופיד מרעי: כן, בתוכנית הקודמת הייתה.

האשם חוסיין: רגע, שנייה.

האשם חוסיין: לפי הדרישה של ראשי הרשויות התכנון המפורט עבר כולו למשרד השיכון ולכן במשרד הפנים מנהל התכנון נשאר רק בתוכניות המיתאריות, כמו שהועבר לכיס רסמיה היה חסר ולכן נתנו כסף לפי הדרישה שלהם לכיס רסמיה בסך של שני מיליון ₪, אם אני לא טועה.

האשם חוסיין: כל השאר עבר למשרד השיכון וזאת על פי דרישת ראשי הרשויות ולפי הסיכום איתם.

מופיד מרעי: אוקיי.

מופיד מרעי: תודה רבה, תמתין איתנו, בטוח שראשי הרשויות יציגו את העמדות שלהם.

מופיד מרעי: ברוך הבא חבר הכנסת עלי סלאלחה, אנחנו התחלנו את הדיון.

מופיד מרעי: אתה רוצה לומר מילות פתיחה, או שאתה רוצה להקשיב?

עלי סלאלחה: אני מבקש לשחרר את המנהלת המטפלת בתקציבים של הדרוזים ממעורבות והתערבות פוליטית ולאפשר להם לעסוק בזה במקצועיות.

עלי סלאלחה: תודה רבה.

מופיד מרעי: תודה חבר הכנסת עלי סלאלחה, בטח יהיו לך עוד שאלות בהמשך הדרך.

מופיד מרעי: חבר הכנסת פטין מולא?

פטין מולא: מילת פתיחה, כן.

פטין מולא: קודם כל סליחה על האיחור, כי אני הייתי בוועדה אחרת.

מופיד מרעי: כן, היה רועש וגועש בוועדה ההיא.

פטין מולא: היה רועש וגועש.

פטין מולא: מה לעשות, אנחנו לא נחים אתה רואה, מהבוקר מוועדה לוועדה ואני רוצה באמת להגיד לך מופיד כל הכבוד ואני, סגן האלוף מצדיע לאלוף המשנה על העשייה שאתה עושה כל שבוע.

פטין מולא: הטוראי פה לידינו באמת, שתומך, ידידי מופיד עלי – אני באמת שמח שכל שבוע יש לנו לפחות דיון אחד או שניים בנושאים בוערים של העדה הדרוזית והחברה הדרוזית כמו שאמר עלי, שבאמת כואב לנו ואנחנו רוצים לקדם אותה בשיתוף יחד עם כל הגורמים, עם ראשי הרשויות ואם זה המנהלת ורשות לפיתוח היישובים הדרוזיים וכל גורם אחר שייעשה.

פטין מולא: אני פשוט מאוד מאוד כעסתי על התוכנית הכלכלית שהוגשה לעדה הדרוזית בסך של שלושה מיליארד ₪ אבל לא מדובר בשלושה מיליארד ₪ ואני חושב שמולנו ישנו האשם ועוד גורמים אחרים ואני, מתוך בדיקה שנעשתה על התוכנית עצמה, יש אולי שני מיליארד ו-200 מיליון ₪ לשנת 2021, 2022 ו-2023 בכל התוכנית הזו מיועד לכפרים הדרוזיים, חלק מהכסף הוא תקציבי וחלקו משרדי.

פטין מולא: מיליארד ו-200 מיליון ₪ תוספתי והשאר משרדי.

פטין מולא: אני פשוט קיבלתי מכתב מראש מועצת בית ג'אן, מר ראדי נאג'ים, בעניין התוכנית וכמה כספים הועברו עד היום לרשויות המקומיות הדרוזיות ואני גם קראתי בתוך התוכנית, מופיד, כמה כסף יש שם שמושקע על הנושא שאנחנו מדברים עליו היום והוא התכנון והבנייה, שהוא הנושא העיקרי והוא החשוב ביותר לעדה הדרוזית.

פטין מולא: אם אנחנו לא נשים דגש ותקציבים והסרת חסמים ויישום החלטות ממשלה קודמות או החלטת ממשלה נוכחית – גם אם תשים מיליארדי שקלים אנחנו לא נתקדם בכפרים הדרוזיים.

פטין מולא: אם לא ישקיעו כספים.

מופיד מרעי: בתכנון.

פטין מולא: ובמקביל להסיר את החסמים שבאמת, אנחנו בממשלה הקודמת הגשנו החלטת ממשלה להסרת חסמים בחברה הערבית וגם נכללה בזה החברה הדרוזית ועל זה הממשלה מינתה בזמנו וועדה שתבחן את ההחלטה ובראשה עמד עו"ד ארז קמיניץ יחד עם הצוות המקצועי שלו במשרד המשפטים וגם האשם היה בתוך זה ועוד מספר רב של בעלי מקצוע ואני רואה פה נציגה של המנהלת, שהיא תעיד על מה שהיה והם נתנו את ההמלצה שלהם כיצד להתקדם בתכנון ובבניה בכפרים הדרוזיים וכיצד ניתן לקדם תוכניות מפורטות ותוכניות כוללניות לכפרים הדרוזיים.

פטין מולא: אם אנחנו לא נעשה את זה ואם לא יביא לנו האוצר, או מי שבידיו הכספים, אנחנו לא נוכל להתקדם בשום יישוב.

פטין מולא: אתה בא מיישוב שבו היית יושב ראש הפורום בזמנו והיית ראש מועצה ואתה יודע כמה אנחנו סובלים מכל החסמים הקיימים.

פטין מולא: לעניין של ניצול הכספים של תוכנית 716, אני קיבלתי מכתב ממר האשם חוסיין, ראש המנהלת ובו מפורט שעד עכשיו עבר לכפרים הדרוזיים סכום של כ-159.5 מיליון ₪.

מופיד מרעי: אני רוצה לעבור, בוא נישאר שנייה בתכנון.

מופיד מרעי: אני רוצה שנשמע את ראשי הרשויות.

פטין מולא: כן אני אומר בתכנון.

פטין מולא: אנחנו על שנת 2021 אוטוטו אנחנו כבר שלושה חודשים בשנת 2022 ואם רק עברו 159 מיליון ₪ ליישובים הדרוזיים עד עכשיו כתקציב, אני לא יודע איך יתקדמו ראשי הרשויות עם התכנון וכיצד הם יפעלו עם התכנון?

פטין מולא: אנחנו נחכה עד שמשרד האוצר ועד שראש אגף התקציבים מופיד ועלי, שיבואו וישימו לנו איקס משה ואיקס חיים ואיקס לא יודע איגור ויבואו להביא לנו תקציבים "אללא סלאמה" כמו שאומרים בערבית.

פטין מולא: אלוהים יעזור לנו ויעזור גם לראשי הרשויות, איך הם יתקדמו?

מופיד מרעי: חבר הכנסת פטין.

פטין מולא: כן, אז אני באמת ואני רוצה באמת ואני שואל פה אם יש איתנו פה נציגים ממשרד האוצר?

פטין מולא: אם יש מישהו ממשרד האוצר איתנו פה, כי אני שמעתי שמשרד האוצר עושה חרם על הוועדה הזו, לא רוצים להגיע לוועדה הזו ואני קורא מכאן לשר האוצר, מר אביגדור ליברמן ולשר חאמד עמאר ממשרד האוצר, אתה – זה לא עסק פרטי שלך.

פטין מולא: תשלח את האנשים שלך לוועדה הזו, שבאה ומטפלת בעדה הדרוזית.

פטין מולא: זה לא נקמנות, יש לך נקמנות?

פטין מולא: תעשה אותה בבית, לא נגד הוועדה שבאה ומנסה לפתור בעיות של העדה הדרוזית, שאנחנו נציף מופיד וכל שבוע יעלה נושא, אנחנו איתך באש ובמים ובכל מה שצריך.

פטין מולא: אם צריך להילחם במליאה ואם צריך לדבר בוועדות, בהצלחה.

מופיד מרעי: תודה רבה.

עלי סלאלחה: בגלל זה ביקשתי לא להתערב, ללא מעורבות וללא התערבות בענייני הכספים של הדרוזים.

פטין מולא: אני אספר לך משהו, משהו חשוב.

פטין מולא: דקה אני אסביר על העניין של המנהלת.

פטין מולא: המנהלת הייתה בזמנו במשרד לשיתוף פעולה אזורי, עם אופיר אקוניס והעברנו אותה למשרד ראש הממשלה על מנת שתהיה מנוטרלת והיום, מי שאחראי על המנהלת זה השר במשרד האוצר חאמד עמאר.

פטין מולא: זה ניגוד עניינים ואני מבקש באמת, מהוועדה הזו להוציא מכתב ליועץ המשפטי לממשלה על מנת שיבדוק אם זה תקין ואם זה חוקי ששר דרוזי אחראי על זה.

פטין מולא: כי אני, כשהייתי סגן שר לא נתנו לי להיות אחראי על המנהלת.

מופיד מרעי: תודה רבה חבר הכנסת פטיו מולא.

מופיד מרעי: אתם הגעתם אחרי שאני כבר פתחתי את הדיון ואמרתי שנציג משרד האוצר לא הגיע לכאן, אני ביקשתי שזה יגיע באופן מיידי לידיעת שר האוצר, שהמשרד שבעצם קורא ואומר "..

מופיד מרעי: אנחנו כן?

מופיד מרעי: אנחנו רוצים לטפל ביישובים הדרוזיים והצ'רקסים ולא נמצאים כאן בוועדה.

מופיד מרעי: ." וזו לא הפעם הראשונה.

פטין מולא: זו הישיבה השלישית שאין לך נציג ממשרד האוצר.

מופיד מרעי: זה הוצג בצורה הכי חמורה, אבל אנחנו נמשיך בעשייה שלנו למען היישובים הדרוזיים וצ'רקסיים.

עלי סלאלחה: אין בעיה.

מופיד מרעי: ואני מבקש מכל הדוברים וגם מחברי הכנסת, גם במופעים הבאים באמת לקצר ולהיות ענייניים.

מופיד מרעי: בסך הכל הדברים הם ברורים.

מופיד מרעי: אנחנו נתחיל בדיון.

מופיד מרעי: אז הדובר הבא הוא יושב ראש פורום הרשויות הדרוזיות והצ'רקסיות ג'אבר.

מופיד מרעי: ג'אבר שלום, מה נשמע?

מופיד מרעי: בפעם הקודמת אנחנו לא הצלחנו להעלות אותך לדיון, אנחנו פה איתך מקשיבים.

ג'אבר חמוד: שלום וצוהריים טובים לכולם.

ג'אבר חמוד: אני עוד פעם, אני חוזר ואני אומר שאני מברך את כל הנוכחים ואת כל היוזמים על הכוונות.

ג'אבר חמוד: אני מרגיש שאנחנו נמצאים בשיח חירשים לצערי.

ג'אבר חמוד: ההחלטה שאושרה היא כבר אושרה וחלק מחברי הכנסת שנמצאים היום בדיון - - - הדרוזים, הם חלק מאותן המפלגות שתמכו באותה ההחלטה.

ג'אבר חמוד: אז אי אפשר עכשיו להתחיל ליילל לאחור.

ג'אבר חמוד: כרגע יש מצב עובדתי של החלטת ממשלה, שהיא עד לשנת 2023 ותפקידינו הוא עכשיו לראות את היישום שלה הכי מהר שיכול להיות ובצורה הכי יעילה והכי ממצה.

ג'אבר חמוד: למה אמרתי שיח חירשים?

ג'אבר חמוד: תראו, עכשיו מטרת הדיון זה נושא, לפי מה שאני מבין, של כסף או תקציב, תכנון קרקע פרטית או תכנון.

מופיד מרעי: תקציב התכנון ביישובים הדרוזיים, אתה יודע?

מופיד מרעי: ראשי הרשויות אומרים "..

מופיד מרעי: אנחנו צריכים תקציב, זה לא מספיק.." זו מטרת הדיון.

פטין מולא: הסרת חסמים.

ג'אבר חמוד: כן.

ג'אבר חמוד: אני חשוב לי לחדד מספר דברים.

ג'אבר חמוד: אני מרגיש שאני חוזר על אותם המשפטים בכל דיון.

ג'אבר חמוד: בעיית התכנון היא לא רק כסף, יש חסמים שהם לא רק כסף והכסף הוא חלק מהחסמים, אבל יש חסמים ואני הצגתי את זה ואני אומר לכם, שלכל מי שיודע ומכיר תכנון, כל עוד שהחסמים האלה לא יוסרו אז גם אם נקבל מיליארדי שקלים אנחנו לא נצליח להרכיב את המתארים שלנו, לא להתבלבל.

פטין מולא: נכון.

ג'אבר חמוד: אנחנו עוד ניפגש וניזכר במשפטים האלה שאני אומר עכשיו.

ג'אבר חמוד: במידה ועכשיו הדיון הוא על כסף, אז אתה שאלת לגבי תוכנית 959.

ג'אבר חמוד: יש תקציב מ-959, שהייתה החלטה כתובה שהיינו צריכים ממנה להתקדם.

מופיד מרעי: אמת.

ג'אבר חמוד: לצערי ממנה לא התקדמנו, אבל היא הייתה החלטה טובה מאוד.

ג'אבר חמוד: חלק מהיישובים התקדמו יפה מאוד והצליחו לאשר מפורטות, כולל אצלי פה בסאג'ור וחלק מהיישובים עדיין בהליך.

ג'אבר חמוד: מי כמוכם יודע, הליך תכנון מפורט נמשך שנים ואם אתה עכשיו מראה ניצול של כסף במירכאות, אז הניצול של הכסף הוא מבלבל.

ג'אבר חמוד: אם עכשיו אני נמצא בהליך מתקדם של הפקדה אז יש אבני דרך, אני לא משלם או לא מבקש את הכסף מהמשרד הממשלתי כל עוד שלא הופקדה התוכנית.

ג'אבר חמוד: אז זה לא אומר שלא עובדים, הכסף שכרגע נמצא הוא כסף מהחלטת ממשלה 716 והוא בהחלט סכום כסף לא מספיק, אבל זה לא העניין.

ג'אבר חמוד: אבל גם הכסף הזה, שהיינו אמורים כבר לקבל אותו ממש חודש שעבר בינואר, אנחנו עוד מעט במרץ ועוד אין אור בקצה המנהרה למתי אנחנו נקבל את הכסף ואז יבואו בחודש דצמבר 2022 ויגידו "וואלה אתם לא מנצלים את הכסף", אז זה לא נכון.

ג'אבר חמוד: דבר שני, אני מתחבר ואני לא יכול ואני חושב שאנחנו כאנשים בוגרים, לא יכול להיות שמקיימים דיון כזה על הרבה כסף ואני לא ראיתי את משרד השיכון, לא ראיתי את משרד האוצר.

ג'אבר חמוד: אז אנחנו כאילו דנים פה בינינו.

מופיד מרעי: משרד השיכון נמצא פה והוא תיכף ידבר.

ג'אבר חמוד: אדוני יושב הראש, אני מכבד אותך ואני מעריך אותך ואני חושב שאם מתכוונים להמשיך בדיונים האלה ושאם לא יהיה דין ודברים ומתן תשובות ומתן תאריכים מפורטים ומתן לוחות זמנים ומתן תשובות ברורות אז חבל לנו על הזמן.

ג'אבר חמוד: באמת, אנחנו, זה ברור לנו שיש וועדת תכנון ובנייה, ברור שיש בעיית חוק קמיניץ באכיפה, ברור שיש הריסות וקנסות, יש הרבה דברים, אבל אנחנו בינתיים בדיון פנימי, שאין החלטות בסוף כל דיון.

ג'אבר חמוד: לצערי בדיון הקודם שהיה, אני שמעתי את מר אורי אילן – יושב ראש הוועדה המחוזית שדיבר ואני לא מסכים עם 99% ממה שהוא ציין.

ג'אבר חמוד: זה לעקוף את הבעיה ולא לטפל בבעיה וגם פה, אם אתם רוצים שאנחנו נתקדם בתכנון ובבנייה, יש דבר אחד שמצופה מהדיון הזה והוא שמשרד השיכון ומשרד האוצר יגידו היום מתי אנחנו נראה את ההרשאות על מנת אנחנו נוכל לצאת למכרזי תכנון ולביצוע על פי תיעדוף שיבוצע באופן מקצועי של החוק למימוש וביצוע, אני מסכים עם ההחלטה הזאת.

ג'אבר חמוד: אבל בינתיים אנחנו אפילו לא יודעים מתי אנחנו נקבל את ההרשאות.

ג'אבר חמוד: אתם מדברים איתי על כסף שעדיין נמצא באיזו שהיא כספת אני לא יודע איפה.

מופיד מרעי: זה ברור יושב הראש.

ג'אבר חמוד: אני מציע לעבור משלב של שיח פנימי למצב של שיח עם קבלת החלטות, עם לדרוש דין ודברים מאותם משרדי הממשלה ובמקרה הזה זה משרד השיכון ומשרד האוצר.

ג'אבר חמוד: כי אחרת אנחנו נשמע אחד את השני ונלך לישון.

ג'אבר חמוד: זה המצב, לצערי הרב אני אומר את זה.

מופיד מרעי: תודה רבה ג'אבר.

מופיד מרעי: יש לי שתי תשובות.

מופיד מרעי: א', משרד השיכון פה, שמע אותך ולזה אנחנו מייעדים את הדיון כדי שיתנו לנו תשובות.

מופיד מרעי: לצערי משרד האוצר לא שלח את הנציג שלו ואנחנו בכל זאת מקיימים את הדיון, גם ללא הנציג של משרד האוצר.

מופיד מרעי: אנחנו נפנה למשרד האוצר בכתב, לשר האוצר וזאת על מנת שיתן תשובות לגבי התכנון המתארי והתקצוב של התכנון המתארי, לא נסתפק בזה ואתה צודק.

פטין מולא: אפשר לשאול את ג'אבר שאלה?

מופיד מרעי: שנייה.

מופיד מרעי: בואו נעבור להבא בתור.

מופיד מרעי: תשמרו את השאלות ואנחנו נלך לפי הרשימה.

מופיד מרעי: ג'אבר תישאר איתנו בבקשה.

מופיד מרעי: משרד השיכון אמין בוהיר, בוא תן לנו – מאחר ושמו את כל התכנון אצלך, במשרד השיכון ויש לך חבילה לא קטנה, אני מקווה שתצליח להשתלט עליה ולשלוט בה.

מופיד מרעי: תן לנו תשובות, מתי ואיך מתכננים?

מופיד מרעי: מאחר והתכנון, לפי מה שנאמר, כן?

מופיד מרעי: לבקשת ראשי הרשויות הכל עבר למשרד השיכון ולדעתי אני חושב שזו טעות וצריך גם להשאיר לטיפול משרד הפנים.

מופיד מרעי: תן לנו בבקשה תמונת מצב, כמה תקציב, למה הוא מספיק, כמה דונמים צריך לתכנן ומה חסר לנו?

מופיד מרעי: בבקשה.

אמין בוהיר: כן.

אמין בוהיר: קודם כל שלום לכולם.

אמין בוהיר: אני מאוד מברך על הוועדה ואני מסכים עם כל מילה שאמר ג'אבר חמוד, כי בסך הכל אנחנו - - - את כל התכנון וזה למעשה כדי לייצר מצב שלא אנחנו במנהל התכנון בסוף כל רגע מתכננים משהו אחר ובסיכום עם מנהל התכנון הוחלט שהכל יהיה אצלינו.

אמין בוהיר: כשאנחנו עשינו בזמנו בדיקה של הצרכים, טרום ההחלטה ולפני שהלכנו להחלטה, הצרכים הסתכמו פה בעבודה מול המחוז בערך בכ-50 מיליון ₪ וזה מה שדרשנו בהחלטה.

אמין בוהיר: דרשנו את ה-50 מיליון ₪ וקיבלנו את ה-50 מיליון ₪.

מופיד מרעי: האם זה מספיק?

מופיד מרעי: לדעתך זה מספיק לתכנן את כל היישובים הדרוזיים והצ'רקסיים, בנוסף ל-176 מיליון ₪ שהיו מתוכננים בתוכנית הקודמת, של ג'אבר, תוכנית 959?

אמין בוהיר: רגע, אני אומר וברשותך אני אמשיך.

מופיד מרעי: בבקשה.

אמין בוהיר: אנחנו, אחרי שהתקבלה ההחלטה, עשינו עבודה נוספת מול הרשויות ואז זיהינו שבעלה הדרך הצרכים עלו, הם עלו משמעותית מאוד.

אמין בוהיר: היום הצרכים מסתכמים בערך בכ-120 מיליון ₪ שיש לנו בהחלטה כבר 50 מיליון ₪ ביד.

אמין בוהיר: מצד שני, אנחנו מבינים שה-50 מיליון ₪ האלה הם מיועדים לתקופה של שנתיים, שנת 2022 ושנת 2023.

אמין בוהיר: שנת 2021 למעשה לא הייתה רלוונטית מבחינת התכנון והיום המצב הוא כזה שאנחנו אומרים "מה המסוגלות שלנו להוציא את ה-50 מיליון ₪ ולצבוע אותם בשנתיים".

אמין בוהיר: ברור שבעולם התכנון ההליך הזה הוא ארוך טווח ולא יכול להסתיים בשנתיים.

אמין בוהיר: כשאני מסתכל אחורה, וזה מה שמשרד האוצר אומר לנו "..

אמין בוהיר: אתה משרד השיכון, קיבלת 22 מיליון ₪ בערך בהחלטה 959 וזה חוץ ממנהל התכנון, ביצעתם מתוך זה - - - מיליון ₪.

אמין בוהיר: אתה בפחות מ-35% ביצוע - - - כסף.

אמין בוהיר: .".

אמין בוהיר: אז זה הוויכוח למעשה בסוף, הוויכוח הוא לא על כסף אלא וויכוח מקצועי.

אמין בוהיר: התכנון לוקח הרבה מאוד זמן והפיתוח עם החסמים הקיימים דורש תהליכים מאוד מאוד מורכבים ורחבים וייקח לפחות שלוש עד חמש שנים לסיים תוכנית בצורה ראויה - - - כל החסמים.

מופיד מרעי: אני יש לי איזו הערה מקצועית ולכולנו, אני מקווה שגם ראשי הרשויות שומעים אותי.

מופיד מרעי: בואו נפסיק לקשור את העניין של החסמים בתקציב.

מופיד מרעי: ברי כולנו יודעים שברגע שיש תקציב, חברים – מוציאים מכרז על מנת להתחיל לתכנן וכשמוציאים את המכרז ויש זכיין הוא מתחיל לטפל בחסמים.

מופיד מרעי: אז בואו לא נביא את הביצה לפני התרנגולת.

מופיד מרעי: צריך שיהיה תקציב לכל המתחמים, ברגע שיוצא מכרז ויש זכיין למכרז הזה הוא מתחיל לתכנן ואז התפקיד של הרשות, התפקיד של הגוף המתכנן, אותו הגוף שמאשר את התוכניות מתאר להתקדם.

מופיד מרעי: למה להגיד "בגלל החסמים אנחנו לא רוצים לתקצב?

מופיד מרעי: " אני אומר לכם, כל המתחמים המפורטים שנמצאים בכל היישובים הדרוזיים היו צריכים להיות מתוקצבים אתמול, לא מחר ותנו לראשי הרשויות עכשיו להתמודד עם החסמים ולא להיפך.

מופיד מרעי: אל תתנו את התקציב בזה שיש חסמים.

מופיד מרעי: כולנו יודעים שיש חסמים והרי אני בא משם ואני יודע מה זה לתכנן ומה זה תכנון מתארי, מה זה תוכנית כוללנית ומה זה תכנון מפורט.

מופיד מרעי: לא יכול להיות שזה נעצר.

עלי סלאלחה: איך מסירים את החסמים האלה?

עלי סלאלחה: מי מסיר אותם.

פטין מולא: אמין אני שואל שאלה, תרשה לי מופיד בבקשה?

מופיד מרעי: בבקשה.

פטין מולא: אני ככה הבנתי, שאתם צריכים 120 מיליון ₪ על מנת לסיים את כל התכנון ביישובים הדרוזיים?

מופיד מרעי: מינימום, לדעתי.

פטין מולא: אתה אומר שאתם רוצים 120 מיליון ₪, תגיד לנו לכמה שנים ולכמה כפרים מיועדים ה-120 מיליון ₪?

פטין מולא: שלא יקרה מצב שניקח את ה-120 מיליון ₪ היום ואחר כך נבוא ונגיד "אה, לא לקחנו בחשבון את איקס ו-Y מיישוב מסויים".

פטין מולא: אתה צריך 120 מיליון ₪ וכרגע יש לך 50 מיליון ₪, חסר לך עוד כ-70 מיליון ₪, זה מה שאני מבין.

מופיד מרעי: זה לא מספיק אבל.

עלי סלאלחה: לא משנה.

מופיד מרעי: בוא אמין נחזור אלייך, בוא תעשה סדר, כן?

עלי סלאלחה: תעשה לנו סדר באמת.

אמין בוהיר: אני אומר, אני מסתכל על המיפוי שקיים היום מהרשויות עצמן, אוקיי?

אמין בוהיר: כשאני סופר את מה שהרשויות הגישו בבקשות לתכנון לשנים הבאות ואצלי זה מסתכם בכ- 120 ומשהו מיליון ₪, אולי זה 122 מיליון ₪

עלי סלאלחה: אוקיי, לא משנה.

עלי סלאלחה: כן.

מופיד מרעי: לא, אתם עוד פעם.

מופיד מרעי: אני חייב משהו כאן.

מופיד מרעי: אתם אומרים מה הרשויות הגישו, השאלה היא אם אתם יודעים מה הצרכים של כל רשות?

מופיד מרעי: הרי רשות, אתה יודע מה?

מופיד מרעי: אני באתי מחורפיש, אני אקח את חורפיש, בסדר?

מופיד מרעי: יש לה מתחמים שהם צריכים לתקצב אותם, מתחמים a-b-c-d, 1,2,3-8, הגישו לכם בקשה?

מופיד מרעי: רק את היישוב הזה צריך לפחות 30 מיליון ₪ כעל מנת לתכנן, מה קורה עם שאר היישובים?

מופיד מרעי: אני יודע שבית ג'אן, תיכף ראש מועצת בית ג'אן יקום ויגיד שהוא צריך 30 מיליון ₪

עלי סלאלחה: גם ירכא, גם דלייה ועוספיה.

מופיד מרעי: כולם, כל היישובים.

מופיד מרעי: משהו כאן לא מסתדר בנושא הזה.

פטין מולא: האם זה מספיק 120 מיליון ₪?

מופיד מרעי: חברים אני אומר לכם, לא יכול להיות שתכנון של כל היישובים הדרוזיים יעמוד בתוכנית הכלכלית על כ-54 מיליון ₪, נקודה.

מופיד מרעי: אני חושב שכולנו פה, מחובתנו האחראית לעשות בדק ולראות מה קורה.

מופיד מרעי: ראשי הרשויות רוצים תקציבים ואתם, כרגע זה משרד השיכון, אני חושב שאני מקווה שהאשם ייתן לנו תשובות כי הוא בקיא, הוא בקיא גם לבי מה שקרה בתוכנית הקודמת, לאיך אנחנו מתקצבים את כל המתחמים.

מופיד מרעי: לכן לכל יישוב, תגידו ליישובים שיבדקו לכם כמה מתחמים מפורטים פר דונם.

מופיד מרעי: אני לא סתם, אני לא ממציא חברים.

מופיד מרעי: אני לא ממציא, 8,000 ₪ היום עלות תכנון לכל דונם, בואו עכשיו תעשו חישוב מאוד פשוט – זה עובר את ה-500 ואת ה-600 מיליון ₪ חברים.

פטין מולא: 50 מיליון ₪?

מופיד מרעי: 8,000 ₪ לכל דונם בעבור תכנון.

מופיד מרעי: כל יישוב שיעשה את התכנון שלו.

מופיד מרעי: אני, מהחישובים שלי בגדול זה יוצא בין 30 ל-50 מיליון ₪ עבור כל יישוב וזה רק לתכנון.

מופיד מרעי: אני לא מדבר גם על תכנון תשתיות, כי ברגע שאתה סיימת לתכנן את התכנון המתארי ואת התוכנית המפורטת, אתה צריך בית ספר, אתה צריך תוכנית לבית הספר, אתה צריך כבישים, אתה צריך תוכנית לכבישים וכן הלאה.

עלי סלאלחה: אז אני מציע שכל התוכנית של הדרוזים תעבור לתכנון ובנייה בלבד.

פטין מולא: זה בלתי אפשרי, נו באמת.

מופיד מרעי: אמין, יש לך משהו להגיד?

מופיד מרעי: נשמע את ראשי הרשויות ואחרי זה אתה תגיב?

מופיד מרעי: תסכם, משפט סיכום אבל תישאר איתנו.

אמין בוהיר: משפט מאוד חשוב.

אמין בוהיר: תראו, בסוף בהחלטת הממשלה החלק של המשרד לבינוי ושיכון זה שמונה מיליון ₪, כולל סבסוד ממשלתי לכוחות הביטחון.

אמין בוהיר: שמנו משקל גדול.

מופיד מרעי: עזבו סבסוד, אל תערבו את הסבסוד עם תכנון.

פטין מולא: אבל מה זה קשור זה לזה, מה זה קשור זה לתכנון אמין?

פטין מולא: מה זה קשור?

פטין מולא: אתה מתכנן, אנחנו רוצים כסף לתכנון קרקעות להעביר מפרטי, מאדמות חקלאיות לאדמות שקשורות לבניין.

פטין מולא: מה זה קשור שאתה נותן לי שכונת חיילים משוחררים, שעולה 400,000 ₪ או 500,000 ₪? למה אתה מכניס את זה?

מופיד מרעי: זה לא לתכנון, זה גם לא לתכנון.

פטין מולא: למה אתה מכניס את השישי בשבת?

פטין מולא: כמה כסף אנחנו צריכים בשביל ירכא - 20 דונם אדמה, חורפיש – 15 דונם אדמה, בית ג'אן 20,000 דונם אדמה, דליית אל כרמן ועוספיה?

פטין מולא: זה מה שאנחנו רוצים לדעת, מה זה מעניין אותי מה שכונת חיילים משוחררים בירכא עולה חלקת אדמה?

פטין מולא: אתה מכניס את זה בתקציב של התכנון?

פטין מולא: באמת אמין.

פטין מולא: אם זה ככה, אז אני אומר לך שאנחנו בחיים שלנו לא נתקדם.

מופיד מרעי: חבר הכנסת פטין, הנקודה ברורה.

מופיד מרעי: אמין, משפט סיכום על מנת שנעבור לראשי הרשויות הבאים בתור.

מופיד מרעי: הבא זה מעודי סעד ואחרי זה בהיג' מנצור.

פטין מולא: לא אמין באמת, אני אותך מכבד ומעריך ואתה יודע כמה, אין לי מילים.

פטין מולא: אבל תן לי תשובות ברורות.

מופיד מרעי: פטין, תן לו להשלים את התשובה, תן לו.

אמין בוהיר: אני חייב להשלים את המשפט שלי.

אמין בוהיר: אני אומר, בסוף יש לי 308 מיליון ₪ - זו הקופה.

אמין בוהיר: שמנו הרבה כסף לפיתוח בין אם זה בשכונות וותיקות או פיתוח תשתיות וקרקע פרטית או הסרת חסמים או דברים בסגנון.

מופיד מרעי: ה-300 מיליון ₪ זה לא, אל תטעו את הציבור עוד פעם.

מופיד מרעי: אנחנו מדברים רק על תכנון, לא על פיתוח.

אמין בוהיר: דקה, דקה.

מופיד מרעי: מה דקה?

אמין בוהיר: אני אומר, בהחלטה יש סליק שאפשר להסית תקציבים.

מופיד מרעי: על זה אנחנו נדבר תיכף.

אמין בוהיר: ולכן אני אומר, השאלה היא מה נכון לעשות?

אמין בוהיר: להתחיל להסית עכשיו תקציבים לתכנון על חשבון ביצוע?

מופיד מרעי: אוקיי אמין, הנקודה ברורה.

מופיד מרעי: תמתין איתנו.

עלי סלאלחה: או שאתה תיתן לוועדת קמיניץ כל הזמן להכות בדרוזים.

מופיד מרעי: הנקודה ברורה, אני לא מתכוון שתסיתו כספים בתוך משרד השיכון ותיכף אנחנו נדבר על זה ונעבור סעיף אחר סעיף.

מופיד מרעי: מעודי סעד אני מבין שאין לנו איתו כרגע קשר?

מופיד מרעי: בהיג' מנצור, ראש מועצת עוספיה.

פטין מולא: אבל מופיד לא הבנו באמת את כל המעטפה הזאת שהוא נתן אמין, עם כל הכבוד.

מופיד מרעי: אנחנו נותנים עכשיו את התמונה הכוללת, הוא לא נתן מעטפה.

פטין מולא: באמת, כמה כסף שמיועד לתכנון שהיום מוקצה בתוכנית החומש?

מופיד מרעי: 54 מיליון ₪.

מופיד מרעי: חבר הכנסת פטין, 54 מיליון ₪ ועוד שישה מיליון ₪ ליישובי רמת הגולן.

מופיד מרעי: בסך הכל ביחד זה 60 מיליון ₪.

מופיד מרעי: מה שהוקצה בתוכנית 959 – 175 מיליון ₪, שיצאו כבר מכרזים – כלומר הכסף של תוכנית 959 יצא מהקנה, "ירו אותו" מה שנקרא.

מופיד מרעי: כרגע אנחנו מדברים, שואלים שאלות וזו המהות של הדיון, האם 60 מיליון ₪ זה מספיק כסף ועל זה אנחנו מדברים.

מופיד מרעי: אנחנו עכשיו נשמע את כולם, נשמע גם את ראשי הרשויות.

מופיד מרעי: ראש המועצה המקומית ירכא, והיב חביש, בשביל הפרוטוקול.

מופיד מרעי: אנחנו איתך בעניין התקציב, האם הוא מספיק לך?

מופיד מרעי: לוואהיב יש תקלה אז אנחנו בינתיים נעבור למישהו אחר.

מופיד מרעי: שוקי אבו לטיף, ראש מועצת ראמה, בבקשה ואחרי זה ווהיב.

שוקי אבו לטיף: בוקר טוב לכולם או צוהריים טובים לכולם.

שוקי אבו לטיף: אני מהבוקר בזום אחרי זום, אני מרגיש שאני עדיין בעשר בבוקר.

שוקי אבו לטיף: תשמעו רבותיי, אנחנו עושים צחוק מעצמינו.

שוקי אבו לטיף: משרד האוצר, עם כל הכבוד לו מתעתע בכולנו.

שוקי אבו לטיף: מה שאת אומרת שהוא שם פס עלינו ואין לו את הכבוד לבוא ולהשתתף בישיבה כל כך חשובה וכל כך קריטית לקידום התכנון במגזר שהוא אכן, אנחנו עומדים בין הפטיש לסדן, שגם יש לנו אכיפה שבכל רשות משרד האכיפה, ששייך לאותו משרד האוצר, הוא בא ומתחיל אכיפה בכל מיני מקומות – זה ביד אחת וביד השנייה אין לנו תקציבים על מנת להתקדם.

שוקי אבו לטיף: ריבונו של עולם, מה זאת אומרת?

שוקי אבו לטיף: מה זה הצחוק ילדים הזה?

שוקי אבו לטיף: עושים מאיתנו צחוק.

שוקי אבו לטיף: הם מתעלמים מאיתנו.

שוקי אבו לטיף: אני מאוד כועס על עצם העובדה שאין נציג שיתן לנו את התשובות.

שוקי אבו לטיף: עם כל הכבוד לאמין, הוא לא סיפק לנו את הסחורה.

שוקי אבו לטיף: בינתיים אנחנו אין לנו הרשאות, כפי שאמר גם ג'אבר חמוד לפני כן, אין לנו הרשאות – לא על תכנון ולא על פיתוח בכלל, הכל תקוע.

שוקי אבו לטיף: כולם מיהרו ל-28 בנובמבר "..

שוקי אבו לטיף: יאללה, יאללה.

שוקי אבו לטיף: .

שוקי אבו לטיף: תאשרו את זה ואם יהיו עיוותים אנחנו אחרי זה נסדר.

שוקי אבו לטיף: .", אז אוקיי אנחנו באנו לקראתם שם באותו משרד האוצר ואנחנו הסכמנו, על אף שזה לא היה לטעמינו ולא היה לרוחנו ולאחר מכן – הנה אנחנו כבר באמצע היום, אפילו עברנו את המצע החודש של פברואר ואנחנו אין לנו אפילו הרשאה אחת, ריבונו של עולם! אני תקוע בים של פרויקטים תכנוניים, ים של פרויקטים.

מופיד מרעי: אתה יודע להגיד לנו כמה תקציב אתה צריך על מנת לסיים את התכנון המלא?

שוקי אבו לטיף: אני ביקשתי, יש לי רשימה של 14 מיליון ₪ אני אתמול גם התקציב של גרעין הכפר, אותו הדבר.

שוקי אבו לטיף: אבל אתה יודע מה?

שוקי אבו לטיף: אני מוכן להתפשר וזאת מכיוון שאין לי בסך הכל תקציב.

שוקי אבו לטיף: מה שדיבר אמין – 60 מיליון ₪.

שוקי אבו לטיף: אני מוכן לקבל את הנתח שלי, מה שמגיע לי ביחס לכמה תושבים יש לי בכפר, מספר התושבים בכפר ראמה הכוונה.

שוקי אבו לטיף: שיתנו לי את הנתח שמגיע לי באופן יחסי לאוכלוסיית הכפר.

מופיד מרעי: כן.

שוקי אבו לטיף: ואני, אתה יודע?

שוקי אבו לטיף: שלום על ישראל, אני מאוד מאוד מודה, אז זה הדבר הראשון.

שוקי אבו לטיף: הדבר השני, אני מבקש שיעבירו כבר את ההרשאות גם לעניין של הפיתוח.

שוקי אבו לטיף: אנחנו תקועים, אני תקוע בארבעה או חמישה פרויקטים, שאני צריך השלמות וריבונו של עולם, אני תוקע עומד במקום.

עלי סלאלחה: כמה העלות של ארבעת הפרויקטים האלו, שוקי?

שוקי אבו לטיף: ג'אבר תקשיב רגע, אנחנו צריכים לזמן עכשיו ישיבה מיידית גם עם משרד האוצר ויחד עם המנהלת ועם כולם, עם אמין אבו חאייר ועם כל החבר'ה שם, מה קורה?

שוקי אבו לטיף: אנחנו מאוד תקועים בכל מיני מקומות, ריבונו של עולם! צריך לזעוק לשמיים.

מופיד מרעי: צודק והזעקה שלך באמת נשמעת ובשביל זה אנחנו פה, כדי באמת להציג את הנושא הזה וכדי לקדם אותו.

שוקי אבו לטיף: כן אבל פטין ועלי ומופיד וכולכם, תזעקו לשמיים ותעזרו לנו! הצילו.

שוקי אבו לטיף: מה קורה ?

שוקי אבו לטיף: אנחנו כבר ארבעה חודשים אחרי אישור התקציב, מיהרנו ומיהרנו בשביל לא להיתקע ותקעו אותנו עוד פעם ועכשיו יגידו "..

שוקי אבו לטיף: אה, אתם לא יודעים לנצל תקציב..".

פטין מולא: אבל שוקי, כתוב במכתב של המנהלת "..

פטין מולא: בנוסף, מנהלת הרשות פונה למנכ"ל משרד ראש הממשלה הרלוונטי על מנת שימנו גורם מקצועי בכיר במשרדם, אשר ירכז את כל העבודה מול הרשויות במסגרת יישום החלטה בשנתיים הקרובות.

פטין מולא: ." אני אומר לך, זה מה שכתוב בראש מנהלת, שיקימו וועדה והיא תבחן ויקימו שוב וועדה והיא תבחן, מתי הוועדה הזאתי תקום ומתי היא תבחן?

פטין מולא: מתי תקבל את הכסף?

פטין מולא: אולי בסוף השנה.

שוקי אבו לטיף: עם כל הכבוד פטין וכלום, עד שיספקו לנו את ההרשאות ועד שאתה יוצא לאישור תב"ר וכל ההליך המכרזי, אתה יודע מה?

שוקי אבו לטיף: אני אומר לך, אני מודיע באופן חגיגי שעד סוף השנה אנחנו אפילו פרויקט אחד וזו ממש אחיזת עיניים וצוחקים עלינו וזה שוד לאור היום.

שוקי אבו לטיף: שודדים אותו, משרד האוצר שודד אותנו.

מופיד מרעי: תודה רבה שוקי, אני מסכים עם כל מילה שאתה אומר.

מופיד מרעי: אנחנו חווינו את זה ואתה מדבר כאיש מקצוע.

מופיד מרעי: הרי כולם ואני אומר את זה כאן לכולם באמת, על מנת להוביל תהליך תכנוני זה לא דבר מובן מאליו ובשאר, אתה צודק, כי אם לא נתחיל את התכנון אתמול אז אני מסכים איתך ואנחנו נעבור לראדי נאג'ים.

מופיד מרעי: ראדי בבקשה לקצר, אתה שמעת גם את ג'אבר וגם את שוקי וגם לך יש מה להגיד וגם אתה איש שמאות, גם איש תכנון וגם ראש ומועצה, גם אלוף משנה, הכל.

פטין מולא: וגם עורך דין.

ראדי נאג'ים: קודם כל באמת צוהריים טובים.

ראדי נאג'ים: אני מברך על עצם קיום המפגש החשוב הזה, שהוא כביכול בסיס לכל פרויקט ביישוב.

ראדי נאג'ים: ככה, אני אעשה סדר קצת עד כמה שאני יכול, בבית ג'אן ישנם 13 מתחמים לתכנון מפורט, ארבע מתוכם כרגע נמצאים בתהליך תכנון, מולם יש לי תקציב ואני משלם את הכסף להתקדמות הפרויקטים לפי אבני הדרך שנקבעו על ידי משרד השיכון.

ראדי נאג'ים: בכל שאר המתחמים יש לי הסכמים, סליחה - יש לי חוזים, יש לי מתכננים שזכו במכרזים, אבל המכרז נצור וזאת היות ואין לי תב"ר, אין לי סעיף תקציבי אני לא יכול להתקדם עם זה וזה נמשך ככה כבר שנתיים.

ראדי נאג'ים: חבר'ה, כבר שנתיים!

מופיד מרעי: כמה תב"רים יש?

עלי סלאלחה: כמה זה עולה?

ראדי נאג'ים: זה מדובר על סכום של כ-14 מיליון ₪ ואני צריך עוד שישה מיליון ₪ לגרעין הכפר וכל מיני תוכניות נספחות.

ראדי נאג'ים: קמות תוכניות של מתחמים ומבני ציבור, יש לי עוד איזה ארבעה – חמישה, על כל הפחות ועכשיו חסר לי סכום של לפחות 20 מיליון ₪ שאני יכול לנשום.

ראדי נאג'ים: אני הגדרתי את זה, אחרי שקראתי כמה מכתבים – נכון, המדינה היום בשנת שמיטה, הייתי קורא לזה "תוכנית חומש בשמיטה".

ראדי נאג'ים: לא יהיה, הנה אני אומר לך ומה שהגדיר שוקי, הוא הגדיר את זה יפה מאוד, אנחנו נגיע לסוף השנה עם תקציב.

ראדי נאג'ים: עכשיו, יש החלטה שמספרה 664, החלטת ממשלה מיום ה-22 בדצמבר 2020 והיא יושבת ויש שם המלצות "..

ראדי נאג'ים: אימוץ המלצות הצוות הבין משרדי להסרת חסמים בדיור ובמקרקעין בחברה הערבית, הדרוזית והצ'רקסית.

ראדי נאג'ים: ." ההחלטה הזו עוד לא פתחו אותה.

ראדי נאג'ים: יש הרבה דברים שנשארו ומישהו היה צריך לתקצב את זה – סתם לדוגמא.

מופיד מרעי: ראדי זו תוכנית, שאלה ראדי?

מופיד מרעי: זו תוכנית מתוקצבת, או שזו החלטה?

ראדי נאג'ים: לא, זו החלטה, בסדר?

מופיד מרעי: אה, הבנתי.

פטין מולא: רק אם אתה יכול לצלם את זה ולהציג את זה בוועדה, שזה יהיה מונח בוועדה.

מופיד מרעי: זה יגיע, זה יגיע.

מופיד מרעי: אוקיי.

ראדי נאג'ים: עכשיו מה יהיה?

ראדי נאג'ים: אני יודע, שמעתי שעוד מעט יהיה כסף, אבל מה?

ראדי נאג'ים: הכל קולות קוראים, חבר'ה.

ראדי נאג'ים: אם אין קרקע חומה לקולות קוראים, אנחנו מחוץ למגע.

מופיד מרעי: תרשה לי ראדי, לא הבנתי קולות קוראים לתכנון קרקע?

מופיד מרעי: מאיפה, מה זה הדבר הזה?

ראדי נאג'ים: לא, לא.

ראדי נאג'ים: תקשיב, אני יש לי, אתה הגדרת את זה נכון.

ראדי נאג'ים: פחות או יותר העלות לדונם היא 8,000 ₪ כולל הכל וזה בתנאי שאתה לא חוזר אל אותו המתחם עוד פעם ועוד פעם.

מופיד מרעי: ברור.

ראדי נאג'ים: יש קולות קוראים עכשיו, למשל אם אני רוצה לבנות בניין מעוצב.

מופיד מרעי: הקולות קוראים זה לתשתיות, כן הבנתי אותך.

ראדי נאג'ים: עכשיו אם לא תהיה לי קרקע חומה ולא יהיה לי היתר בניה ולא כלום, אנחנו חוזרים למעגל.

מופיד מרעי: זה מאוד ברור ועל זה דיברנו קודם, אם לא יהיה תכנון מפורט, לא תוכל לתכנן את התשתיות גם.

פטין מולא: זה הסרת חסמים, זו הסרת החסמים.

ראדי נאג'ים: זה הבסיס, אני מבקש באת, אני לא רוצה להיכנס למי נגד מי, אני כראש רשות רוצה לקדם את היישוב שלי וכמובן לעזור.

מופיד מרעי: ואתה צריך תקציב.

ראדי נאג'ים: אני עוד מעט מתנתק קצת, יש לי אני חבר וועדה מחוזית ואני חייב להיות בוועדה המחוזית.

ראדי נאג'ים: אני מברך על הדיון החשוב הזה.

מופיד מרעי: תודה רבה, בסדר.

מופיד מרעי: תודה על הדברים, הדברים מאוד מאוד ברורים.

מופיד מרעי: יישוב כמו שלך, נכון לעכשיו חסר לו עוד 20 מיליון ₪ לתכנון ואני לא מדבר על תכנון תשתיות כן?

מופיד מרעי: תכנון תשתיות זה עוד סכום יקר.

מופיד מרעי: וואהיל מוגרבי , בבקשה.

עלי סלאלחה: רגע, שנייה.

עלי סלאלחה: בוא נעשה סדר.

מופיד מרעי: כן אבל אנשים מחכים.

עלי סלאלחה: רגע, אבל אנחנו רוצים לדעת בסוף.

מופיד מרעי: בסוף יהיו סיכומים.

עלי סלאלחה: שוקי אמר 14 מיליון ₪, בית ג'אן אמר 20 מיליון ₪.

מופיד מרעי: בסדר, תרשום את הדברים ואנחנו נעשה סיכום בסוף, כמה כסף אנחנו צריכים.

עלי סלאלחה: כן.

מופיד מרעי: בבקשה, וואהיל מוגרבי, עין קיניה.

עלי סלאלחה: רמת הגולן יש כמה?

עלי סלאלחה: שישה מיליון ₪ בלבד?

וואהיל מוגרבי: שלום לכולם, אדוני היושב ראש תודה רבה לך על הדיון ועל הזמן שאתה משקיע לוועדת המשנה לתכנון ובנייה.

וואהיל מוגרבי: באמת, זה ממש נושא שכולו רשום על שמך .

וואהיל מוגרבי: תודה גם לחברי הכנסת עלי סלאלחה וחבר הכנסת פטין מולא ולחברינו ויקירינו, וכל הצוות המקצועי, אמין וכל צוות התשתיות.

וואהיל מוגרבי: עמיתיי, אתם דיברתם על הרבה נושאים והתייחסתם להרבה נושאים.

וואהיל מוגרבי: אנחנו מקבלים את התקציבים ומבחינת משרד האוצר, שהוא מתקצב את הרשויות בתכנון, לצערי הרב זה לא בדיוק מה שהם מתכננים.

וואהיל מוגרבי: יש את התקצוב לתכנון ובסופו של דבר כשאנחנו באים בפועל על מנת ליישם את הפרויקטים שלנו, לבדוק את הפרויקט.

מופיד מרעי: נכון.

וואהיל מוגרבי: אני מדבר על הסרת חסמים מבחינת התקצוב.

וואהיל מוגרבי: אני לא אתייחס לזה.

מופיד מרעי: לא.

מופיד מרעי: אגב, להשכלה כללית וואהיל וגם לכולכם פה, תקציב הסרת חסמים הוא לא תקציב לתכנון, זה תקציב שאגב, אני לא יודע אם ג'אבר עדיין איתנו על הקו, זה התחיל התקציב הזה בתוכנית 959.

מופיד מרעי: הקצו תקציב להסרת חסמים.

מופיד מרעי: זה לא הנושא שאנחנו מדברים עליו, אנחנו מדברים כרגע על תכנון.

מופיד מרעי: יהיה לנו דיון ואני סיכמתי את זה גם עם ראדי ועם ג'אבר בנושא הסרת החסמים, שזה לא פחות חשוב.

עלי סלאלחה: זה ה-חשוב.

מופיד מרעי: ואחרי זה גם על חוק קמיניץ.

מופיד מרעי: בבקשה וואהיל.

וואהיל מוגרבי: אדוני היושב ראש, אני סליחה שאני מזלזל, אני לא מתייחס בכלל להסרת החסמים.

וואהיל מוגרבי: אבל אנחנו אומרים כאן לתקצב את הרשויות.

וואהיל מוגרבי: מי כמוך יודע, שהיית ראש רשות ואתה מודע לזה טוב מאוד, בסופו של דבר בפועל זה נגזר מאותה - - - תקציבית.

וואהיל מוגרבי: בסופו של דבר אנחנו כראשי הרשויות צריכים להתמודד עם זה מהתקציב השוטף של הרשות.

וואהיל מוגרבי: ממה שנאמר כאן וכל הדברים שאליהם עמיתיי התייחסו, בינתיים אין לנו את התקציב לזה.

וואהיל מוגרבי: כל מה שאנחנו עושים, אם זה.

מופיד מרעי: וואהיל אתה יודע להגיד לנו כמה כסף אתה צריך לתכנון?

וואהיל מוגרבי: בעבור תכנון לפחות עשרה מיליון ₪.

מופיד מרעי: תודה רבה וואהיל.

עלי סלאלחה: זה רק בעין קיניה, לא בכל רמת הגולן.

מופיד מרעי: זה רק עין קיניה?

מופיד מרעי: לא רמת הגולן.

מופיד מרעי: עין קיניה שזה יישוב יחסית קטן למג'דל ולאחרים.

וואהיל מוגרבי: אני מדבר על עין קיניה, לא על רמת הגולן.

מופיד מרעי: אוקיי, תודה רבה.

וואהיל מוגרבי: אנחנו יש לנו הרבה תוכניות ואנחנו נתייחס לזה גם כן בהמשך.

וואהיל מוגרבי: הרבה תוכניות.

וואהיל מוגרבי: אנחנו קיבלנו כאן ברשות עצמה, אין בה מבני ציבור ויש לנו הרבה תשתיות שאנחנו צריכים לתכנן אותן מראש, שכונה חדשה גם כן שצריך להתייחס אליה ועוד הרבה דברים שמחכים לנו.

מופיד מרעי: בסדר.

מופיד מרעי: תלווה אותנו וואהיל גם בדיונים הבאים, זה מאוד חשוב לפיתוח היישובים שלכם.

מופיד מרעי: יש לנו בזום את ידידיה כרמל, ממלא מקום יושב ראש הרשות בדלית אל כרמל וראש הרשות וואהיב, אחד מהם מי שזמין עבורנו.

ידידיה כרמל: אני יכול לדבר בשם ראש המועצה.

ידידיה כרמל: אני לא ממלא מקום ראש המועצה, אני מנהל פרויקטים תכנוניים.

מופיד מרעי: טוב, אז אתה הכתובת.

מופיד מרעי: בבקשה.

ידידיה קולה: כן, ראש המועצה כרגע לא יכול להצטרף.

מופיד מרעי: תציג בבקשה את עצמך לפרוטוקול.

ידידיה קולה: שמי ידידיה קולה, מנהל פרויקטים תכנוניים במועצה המקומית דלית אל כרמל.

ידידיה קולה: אנחנו העלינו דרישות במשרד השיכון.

ידידיה קולה: כרגע יצאנו למכרז לתכנון וואדי אל - - -, שיש לנו תקציב של 830,000 ₪.

ידידיה קולה: תכנון כל המתחם הוא כשישה מיליון ₪ ואם אנחנו רוצים לתכנן את כל היישוב, אנחנו זקוקים ל-22-23 מיליון ₪.

מופיד מרעי: שאין לכם אותם עכשיו.

ידידיה קולה: שאין לנו אותם ואם אנחנו מדברים על יחידות דיור, התוכניות האלו מוסיפות לנו בערך 25,000 יחידות דיור בדלית אל כרמל.

מופיד מרעי: אגב, דלית אל כרמל זה נחשב ליישוב שהוא יחסית מתקדם מבחינת תכנון, כן?

מופיד מרעי: יחסית ליישובים האחרים.

מופיד מרעי: אוקיי, ברור לנו.

עלי סלאלחה: כמה הם צריכים?

מופיד מרעי: הם צריכים כ-22 מיליון ₪ תודה רבה.

מופיד מרעי: אנחנו עוברים לראש מועצת ירכא וואהיב חביש.

וואהיב חביש: אני שמח להגיד אדוני היושב ראש וחברי כנסת נכבדים, נציגי העדה, שאני מאוד שמח על עצם קיום הישיבה.

וואהיב חביש: אבל אני רוצה בשבילך הפתיח להגיד שאנחנו כראשי הרשויות, אני אישית לא מוכן להגיד לאחד התושבים "אתה כן נכלל בתוכניות המתאר" ולתושב אחר "אתה תמתין בתור".

וואהיב חביש: זה בלתי אפשר ולכן כל הכסף שחסר לתכנון, צריך לדאוג לו בדחיפות ועבור כל היישובים וגם אם זה מגיע ל-150 מיליון ₪ או 200 מיליון ₪.

מופיד מרעי: צודק.

וואהיב חביש: כי אנחנו כראשי הרשויות לא נוכל להעדיף שכונה מסוימת על שכונה אחרת, אז זה דבר ראשון.

וואהיב חביש: דבר שני, אנחנו בירכא הגשנו רשימה מפורטת על כל המתחמים החסרים לכאמל באדר במשרד השיכון והדרישה שלנו היא כמעט 11 מיליון ₪ להשלמת התכנון בירכא.

עלי סלאלחה: 11 מיליון ₪?

מופיד מרעי: 11 מיליון ₪ להשלמת התכנון בירכא.

וואהיב חביש: כן.

פטין מולא: זה לא מעט מידי?

עלי סלאלחה: זה בכל השכונה המזרחית וגם החלק מהערבי, וואהיב?

וואהיב חביש: החלק המערבי מתוקצב, אל רוחם כ-50% מתוקצב ממנהל התכנון, יש לנו להשלים את ה-50% הנותרים, מתוקצבת עדיין במשרד השיכון ולכן אני ביקשתי רק את מה שחסר, שזה 11 מיליון ₪ אבל אם ניקח בחשבון עדכון תיקוני מתאר, כמו כבישים שמאושרים, שנבנו עליהם או כבישים שבאמת אי אפשר מבחינת שיפוע לפרוס אותם, אנחנו צריכים עוד - - -.

מופיד מרעי: ותגיד וואהיב, גרעין הכפר אצלך צריך לאשר את התכנון שלו?

מופיד מרעי: כי כמעט מרבית היישובים צריכים לאשר את התוכנית של גרעין הכפר וגם לזה צריך תקציב.

וואהיב חביש: אז אני אמרתי, גרעין הכפר מאושר אצלינו לבנייה, ישנם מקומות שבהם צריך תיקונים - כמו כבישים שתוכננו ברמת שיפוע בלתי אפשרית.

מופיד מרעי: כן, שינויי תוכנית.

וואהיב חביש: כמו בתים שנבנו על כבישים מאושרים ואי אפשר שם להרוס בתים ואי אפשר לבנות את הכביש, אנחנו צריכים כמעט ארבעה מיליון ₪ נוספים לתיקון המתאר הקיים.

מופיד מרעי: תודה רבה.

מופיד מרעי: וואהיב תמשיך להיות איתנו.

מופיד מרעי: אגב, נבסו זכרייה היה פה פיזית, דיברנו וסיכמנו כמה דברים לגבי פיתוח מרכז המורשת שלהם אבל זה דיון למחר וחשוב שתדעו שהוא נרשם והוא היה בה.

מופיד מרעי: טוב מי איתנו, סויד סויד איתנו?

מופיד מרעי: בהיג' מנצור איתנו?

מופיד מרעי: בהיג' גם, צריך הרבה מאוד כסף ואנחנו מדברים ודיברנו דווקא ביום שבת האחרון אני והוא בצורה בלתי פורמלית, נאמר לי שגם לו חסר תקציב.

מופיד מרעי: טוב, בסדר.

מופיד מרעי: יש עוד מישהו מראשי הרשויות שרוצה לעלות ולדבר מעבר לרשויות שכבר אמרתי?

עלי סלאלחה: איפה אבו סנאן?

עלי סלאלחה: איפה ג'וליס?

מופיד מרעי: מאלה שנרשמו מישהו רוצה לעלות?

מופיד מרעי: אמרתם לי שראש המועצה האזורית גולן, חיים רוקח פה?

מופיד מרעי: חיים שלום, מה העניינים?

חיים רוקח: בסדר, תודה.

מופיד מרעי: טוב לראות אותך בזום, אתה יודע שאנחנו מדברים על התקציבים ביישובים הדרוזיים?

מופיד מרעי: אתה רוצה להוסיף לנו משהו?

חיים רוקח: אני חלק מכם.

מופיד מרעי: כמה תקציב אתה מעביר לנו?

חיים רוקח: בהחלטת הממשלה 864 - החלטת ממשלה גולן, אני ביקשתי להוסיף סעיף ואני אקריא אותו ברשותכם: "..

חיים רוקח: אזור תעשייה משותף מועצה אזורית גולן והכפרים הדרוזיים.

חיים רוקח: - - - משרד הכלכלה והתעשייה, לפיה התבצע סקר התהוות בהקמה או הרחבה של אזור תעשייה משותף ליישובי התוכנית (הישובים הדרוזיים ונפת גולן) בקרקע בבעלות המדינה.

חיים רוקח: .".

חיים רוקח: בקיצור, אנחנו חושבים שיש מקום ונמצאים כאן גם וואהיל וגם אני רואה את מתי וגם אני ראית את עבאס אבו עוואד.

חיים רוקח: אנחנו חושבים שיש מקום להקים אזור תעשייה משותף לארבע הכפרים הדרוזיים ולמועצה האזורית גולן, יש לנו איתור קרקע ואנחנו צריכים את הדחיפה שלכם וזה פשוט על מנת שנוכל להניע את המהלך הזה ולגרום לו לקרות.

חיים רוקח: יש מה לעשות כאן על מנת לפתח תעסוקה לנשים וגברים בכפרים הדרוזיים ולתת מענה בנושא התעסוקתי ביישובי צפון הגולן.

מופיד מרעי: תודה רבה חיים.

מופיד מרעי: אני, לפנים משורת הדין ואת זה לך אני אומר, הדיון על אזורי התעשייה והתעסוקה היה בדיון שנערך פה בשבוע הקודם.

מופיד מרעי: אני שמח מאוד על הגישה שלך, אני מכיר את התוכנית, דיברו איתי ראשי הרשויות – כולל ראש המועצה במסעדה ואנחנו, בדיון משבוע שעבר לקחנו את זה בחשבון.

מופיד מרעי: יש דברים ואני מציע, אמל ביבאר – מנהל הוועדה, שתכתב את מר חיים רוקח גם בסיכום של הדיון הקודם.

עלי סלאלחה: כמה כסף אתם צריכים בשביל זה?

מופיד מרעי: לא, זה מתוקצב עם.

חיים רוקח: אנחנו צריכים חמישה מיליון ₪ לתכנון, יספיקו לנו.

חיים רוקח: בוא נתחיל ונריץ את זה.

מופיד מרעי: אוקיי.

מופיד מרעי: אנחנו ניכנס לסבב התייחסויות.

מופיד מרעי: אנחנו מתחילים עם אמין ואחרי זה האשם, סיכום חברי הכנסת, עד כאן.

מופיד מרעי: בבקשה אמין ממשרד הפנים.

מופיד מרעי: אין לנו ממשרד הפנים פה נציגות בתכנון?

מופיד מרעי: מיכל מריל פה?

אמאל ביבאר: מיכל מריל צריכה להיות בזום.

מופיד מרעי: אם מיכל מריל פה היא ה-הכי מקצועית בכל נושא התכנון המתארי אצלינו ממשרד הפנים, אז אם היא פה אני אשמח לשמוע אותה.

מופיד מרעי: אמין בבקשה, דברי סיכום.

עלי סלאלחה: פותח את הכספת ונותן את הכסף.

עלי סלאלחה: אנחנו יודעים שהם מקצועיים והכל מופיד.

עלי סלאלחה: אני, לפי דעתי אנחנו מתקדמים באמת יפה ושמענו פה.

מופיד מרעי: דקה, נשמע את אמין ונתקדם.

מופיד מרעי: אנחנו צריכים אחרי זה, כל אחד שיתייחס.

פטין מולא: המפתח אבוד, נאבד.

מופיד מרעי: חברי הכנסת אתם רוצים להתייחס לפני שהם מתייחסים?

עלי סלאלחה: לא, לא.

אמין בוהיר: כן.

אמין בוהיר: מה שאני מבקש, אחרי שאני שומע מה שנאמר פה, אני רוצה פה ככה לעשות עבודה נוספת מול ראשי הרשויות.

מופיד מרעי: תתקן תשפר את המיקרופון שלך, בינתיים נשמע את הנציג של מרום הגליל, שיש לו שני יישובים שלנו, גם עין אל עסאד וגם ריחניה.

מופיד מרעי: סמואל, תציג את עצמך בבקשה גם בשביל הפרוטוקול על מנת שנדע בדיוק מה התפקיד שלך, בבקשה.

סמואל מישלב: אני סמואל מישלב ואני עוזר מנכ"לית המועצה האזורית מרום הגליל.

מופיד מרעי: בבקשה, חשוב לי שתדע שאנחנו מדברים על תקציב המיועד לתכנון ובניה.

מופיד מרעי: הדיון הוא תקציב לתכנון יותר נכון.

סמואל מישלב: לגבי ריחניה, אנחנו כבר בביצוע של תכנון - - -אחד וארבע.

סמואל מישלב: לגבי עין אל עסאד אנחנו בתכנון בחמישה מתחמים.

סמואל מישלב: מתחמים שתיים ושלוש לקראת סיום ומתחמים 7,8,9 הם ממש בשלבים התחלתיים ואנחנו שלחנו כמובן רשימת בקשות של.

עלי סלאלחה: איפה זה?

עלי סלאלחה: מי זה?

מופיד מרעי: מרום הגליל.

מופיד מרעי: כמה כסף אתם צריכים?

מופיד מרעי: מה התקציב שאתם צריכים להשלמת התכנון של ריחניה ועין אל עסאד?

סמואל מישלב: אנחנו ציינו את זה במסמכך ששלחנו.

סמואל מישלב: יש לנו בעין אל עסאד לבד 74 דונם.

סמואל מישלב: אז לפי החישוב שבעצם אמרת, 8,000 ₪ לדונם זה יוצא לנו - - -

עלי סלאלחה: כמה?

מופיד מרעי: תשע מיליון ₪.

סמואל מישלב: 74 דונם כפול 8,000 ₪ זה יוצא 59 מיליון.

סמואל מישלב: כמובן - - - הנחה, אנחנו נקבל פחות מזה.

מופיד מרעי: לא, לא עזוב.

מופיד מרעי: אתה תגיד בדיוק מה חסר לך.

עלי סלאלחה: כמה בכסף?

מופיד מרעי: חברים, במדינת ישראל לא חסר כסף.

מופיד מרעי: צריך רק לדעת לקבל אותו.

מופיד מרעי: אז אתה אומר שחסרים לך 54 מיליון ₪

עלי סלאלחה: אתם יותר חכמים מהדרוזים, אתם מבקשים תמיד יותר.

עלי סלאלחה: 59 מיליון ₪ הוא צריך בשביל 74 דונם?

מופיד מרעי: הוא עשה את החישוב, הם רוצים לתכנן.

מופיד מרעי: זה בסדר.

סמואל מישלב: אנחנו כבר הגשנו בקשה.

מופיד מרעי: אנחנו נבדוק וזו הדרישה שלו.

מופיד מרעי: המועצה האזורית מרום הגליל מבקשת 54 מיליון ₪ כדי להשלים את התכנון בעין אל עסאד.

מופיד מרעי: מה קורה עם ריחניה?

סמואל מישלב: בריחניה כרגע יש שני מרחבים בתכנון, שאלו אזורים אחד וארבע ואנחנו בשיח שותף עם הוועד המקומי ויש לנו עוד איזה שני מתחמים - - - 959.

מופיד מרעי: אוקיי וכמה כסף לריחניה?

סמואל מישלב: קודם כל, לגבי ריחניה – אזורים אחד וארבע לביצוע לקראת סיום.

סמואל מישלב: לגבי הסכום הסופי, אחרי שנסיים את השיח עם היישובים ויגידו לנו סופי שאלו שני המתחמים האחרונים שאנחנו רוצים ואחר כך נעביר את - - -.

מופיד מרעי: טוב.

פטין מולא: מופיד שנייה.

פטין מולא: אבל צריך שיהיה ברור כאן, הוא אומר 74 דונם כפול 8,000, זה יוצא 592,000 ₪ ולא 54 מיליון ₪.

מופיד מרעי: אז 590,000 ₪ ולא 54 מיליון ₪

פטין מולא: 592,000 ₪ חסר לך ל-74 דונם אדמה בעין אל אסד לתכנון, נכון?

פטין מולא: זה מה שאני מבין, נכון?

מופיד מרעי: אז בסדר נו, הוא התבלבל בספרה.

סמואל מישלב: כן, כן.

סמואל מישלב: 592,000 ₪.

פטין מולא: 600,000 ₪ אתה אמרת 54 מיליון ₪ אז בסדר.

מופיד מרעי: הכל בסדר במרום הגליל, תמסור ד"ש לראש המועצה תמשיך איתנו על הקו.

סמואל מישלב: יש עוד נקודה קטנה בהקשר של זירוז הדיווחים, זירוז של בעצם של העברת הכסף אחרי שאנחנו מעבירים את הדיווח למשרד הממשלתי.

מופיד מרעי: הבנתי, אז בינתיים אתה אומר שיש עיכובים בהעברת הכספים ממשרד האוצר?

מופיד מרעי: זה ברור לי.

מופיד מרעי: תודה רבה, בואו נעבור לראש המועצה האחרון, עבדאללה חרדין.

פטין מולא: כמה הוא אמר בריחניה?

מופיד מרעי: בריחניה הוא יתן תשובה בהמשך.

מופיד מרעי: אין לו תשובה.

פטין מולא: אה, הוא יתן תשובה בהמשך?

מופיד מרעי: כן.

מופיד מרעי: עבדאללה חרדין, ראש המועצה המקומית בחורפיש?

מופיד מרעי: שיעלה ואם הוא שומע אותי?

עלי סלאלחה: כפר מרר עוד לא שמענו, דרך אגב.

עלי סלאלחה: האם מרר פה?

מופיד מרעי: כן, מי שנמצא אנחנו שומעים אותו.

מופיד מרעי: ראש המועצה המקומית חורפיש, תתייחס גם למתחמים a-b-c, שהם מתחמים מיוחדים ותאמר לנו בבקשה כמה כסף אתם צריכים בחורפיש.

מופיד מרעי: בבקשה, עבדאללה חרדין ראש המועצה המקומית חורפיש.

מופיד מרעי: אוקיי, אנחנו נחזור לאמין.

מופיד מרעי: אתה דמעת אמין?

מופיד מרעי: על מנת שאנחנו נתכנס לסיכום הדיון, אתה שמעת בדיוק את הדרישות של חלק מראשי הרשויות.

מופיד מרעי: אני מזכיר שלא כולם עלו.

פטין מולא: כמעט 100 מיליון ₪, רק שישה ראשי רשויות.

מופיד מרעי: שנייה חברים.

מופיד מרעי: אנחנו מדברים רק על מי שעלה, אחרי זה נעשה את החישובים.

מופיד מרעי: אמין, לך יש תושבות לדרישה?

מופיד מרעי: או שאתם תעשו עבודת בית ותראו מה קורה?

אמין בוהיר: קודם כל אני, מה שאני מבקש זה שאני תוך שבוע ימים מהיום אנחנו נעבור עוד הפעם עם כל ראשי הרשויות, נבדוק את הצרכים ונכין תוכנית ונדע בדיוק איפה אנחנו עומדים.

מופיד מרעי: תוך שבוע ימים אתה תעשה סקר עם ראשי הרשויות ואתה תבדוק איתם מה בדיוק חסר לכל רשות.

מופיד מרעי: כלומר, לדיון הבא בנושא התכנון המתארי תהיה לנו תשובה?

אמין בוהיר: אנחנו נמפה את כל הצרכים ומה שצריך ומצד שני אני אבקש גם מראשי הרשויות לקבוע גם סדר עדיפויות לתכנון אצלם.

אמין בוהיר: יכול להיות שיש צורך בעשרה מתחמים באזור מסוים ובסדר עדיפות נתחיל לתת מענה לחלק מתחמים וכך למעשה נוכל למפות מה באמת יכול להיות לשנה הזו ומה יכול להידחות.

אמין בוהיר: הדבר השני, אנחנו נעשה עבודה מול משרד האוצר בימים הקרובים, כדי לדרוש תקציב.

אמין בוהיר: אני רוצה להגיד לוועדה משהו אחד ואני מבקש את עזרתכם.

אמין בוהיר: אני ביקשתי ממשרד האוצר להביא תקציב של שנת 2021 ושנת 2022 ביחד, כלומר 67% מהתקציב הכולל בהחלטה ואת ה - - - האחרון יבוא בשנת 2023.

אמין בוהיר: ב-2021 לא קיבלנו שום.

מופיד מרעי: התשובה ברורה, אתה אומר שאנחנו נעשה עכשיו עבודה גם מול ראשי הרשויות וגם מול האוצר על מנת להבטיח בעצם מספיק תקציב לגבי התכנון, זו הבקשה שלך?

מופיד מרעי: אם כן היא מאוד מקובלת.

מופיד מרעי: מיכל מריל או עבדאללה, מי שאיתנו על הקו בזום?

מופיד מרעי: ראש המועצה המקומית חורפיש, בבקשה.

מופיד מרעי: אני רואה שכל הצוות שלך נמצא איתך שם, שלום.

עבדאללה חרדין: שלום לכולם.

עבדאללה חרדין: יש לי עשרה מתחמים, התחלנו במתחם אחד והוא כמעט לקראת סיום.

עבדאללה חרדין: המתחם השני נמצא בשלבים מתקדמים ואפילו את השכר של המתכננים עוד לא קיבלנו.

עבדאללה חרדין: שאר המתחמים אני לא יכול להתחיל בהם.

עבדאללה חרדין: אני צריך כמעט בין 20 ל-25 מיליון ₪, על מנת לסיים את התכנון.

מופיד מרעי: כולל כל המתחמים המיוחדים a-b-c-d-e?

עבדאללה חרדין: כן.

מופיד מרעי: 25 מיליון ₪ על מנת להשלים את התכנון בכל המתחמים המפורטים של חורפיש, זה מה שאני מבין ממך.

עבדאללה חרדין: עשרות אנשים שמחכים להתחבר לחשמל ומחכים לתכנון המפורט, בלי תכנון מפורט הם לא יכולים להתחבר גם כן.

מופיד מרעי: צודק.

פטין מולא: כמה הוא צריך?

מופיד מרעי: 25 מיליון ₪

עבדאללה חרדין: שטחים ציבוריים גם אין, אי אפשר לתכנן מוסדות ציבוריים, אנחנו תקועים.

מופיד מרעי: אני יודע השלב הבא, אני אומר גם לוואהיל ומסאן שיושבים, השלב הבא זה להעריך כמה אתם צריכים תקציב לתשתיות.

מופיד מרעי: עכשיו זה לתכנון המפורט, צריך גם לתשתיות.

מופיד מרעי: בסדר גמור, תודה רבה ראש מועצת חורפיש.

בהיג' מנצור: אפשר לדבר חברים?

מופיד מרעי: בהיג, תמתין דקה.

מופיד מרעי: אתה תיכף תעלה, אחרי שנסיים עם חורפיש.

מופיד מרעי: בבקשה.

- מסאן: זה לא כולל את הטיפול במתאר הישן, אני מבקש לציין את זה.

מופיד מרעי: אז בשביל זה אתה יושב שם, על המתאר הישן, מה שהיה עם ג'ינו נדמה לי אתם צריכים לפחות עשרה מיליון ₪, לא?

- מסאן: אתה זוכר את זה עוד?

מופיד מרעי: נכון, אז תוסיפו עוד עשרה מיליון ₪.

פטין מולא: מופיד, זה הגיוני?

פטין מולא: 25 מיליון ₪ לחורפיש עם כל מה שמתקדם בתכנון?

מופיד מרעי: כן.

מופיד מרעי: יש שם מתחמים מיוחדים, הם גדולים.

פטין מולא: יותר מירכא שיש לו שם יותר מחצי מהיישוב בתכנון?

מופיד מרעי: כן, כי פה תכננו שלושה או ארבעה מתחמים מפורטים.

מופיד מרעי: אבל לא משנה, אנחנו לא נהפוך את זה לדיון.

מופיד מרעי: ראש המועצה והצוות שם יודעים בדיוק מה הם רוצים, אני יודע ובמקרה אני מכיר.

מופיד מרעי: אתה יודע מה?

מופיד מרעי: אני הייתי אומר שהוא צריך אפילו יותר.

מופיד מרעי: אז בין 25 מיליון ₪ ל-30 מיליון ₪ ועוד עשרה מיליון ₪ לגרעין הכפר.

מופיד מרעי: כי יש שם בעיה קשה בגרעין הכפר, יש שם הרבה בתים שאגב, שאין להם היתר בגרעין הכפר.

מופיד מרעי: תודה רבה.

מופיד מרעי: בהיג' מנצור, ראש המועצה המקומית עוספיה?

מופיד מרעי: בהמשך לשיחה שלנו בשבת תגיד לנו בדיוק את תמונת המצב וכמה כסף אתה צריך, בבקשה.

בהיג' מנצור: צוהריים טובים.

בהיג' מנצור: אני מאוד שמח על המפגש הזה, כהמשך למפגש הקודם.

בהיג' מנצור: אני רוצה לדבר על שני דברים והדבר הראשון הוא החלטת הממשלה מיום ה-28 בנובמבר, החלטה שידברה על הקמת וועדות משנה על מנת לטפל בסוגיות של התכנון והבניה.

בהיג' מנצור: הקמת הוועדות לוקה בחסר, ההרכבים של הוועדה הם הרכבים שלא יובילו לשום פתרון של סוגיית התכנון ואני מבקש ממך, מופיד מרעי יושב ראש וועדת המשנה, להיכנס לעובי הקורה על מנת לפתור את הבעיה.

בהיג' מנצור: ככה אי אפשר להתקדם.

בהיג' מנצור: אנחנו תקועים בתוכניות מתאר, תוכניות מפורטות, הכל.

מופיד מרעי: צודק וזו הסיבה שתקום וועדה אחת ולא וועדת משנה.

מופיד מרעי: אבל אתה צודק.

מופיד מרעי: אנחנו נטפל בזה, בבקשה.

בהיג' מנצור: אוקיי.

בהיג' מנצור: הסוגייה השנייה היא בעניין התקצוב.

בהיג' מנצור: אנחנו הגשנו בקשה לתכנון מפורט לגבי - - - ואנחנו ביקשנו תוכנית מפורטת לגבי הטבעת הצפונית ויש את העדכון של תוכניות המתאר.

בהיג' מנצור: אנחנו מדברים על סדר גודל של כמעט 35-40 מיליון ₪ על מנת שיהיה אפשר להתקדם בתכנון.

בהיג' מנצור: אבל אני מבין שאי אפשר לקבל את זה בשנה אחת, אפשר לקבל את זה במנות קצובות על מנת שאפשר יהיה להתקדם.

בהיג' מנצור: אנחנו, עוספיה מאז שנת 1978 אין לה תוכנית מתאר.

בהיג' מנצור: נעשה ניסיון לקבל תוכנית מתאר ותוכנית המתאר שהוכנה, באופן חד צדדי על ידי המחוז, היא לא משרתת את התושבים וצריך לעדכן אותה.

בהיג' מנצור: העדכון שלה עולה כסף, לכן צריך להזרים לה כספים על מנת לעדכן אותה.

בהיג' מנצור: לכן אני מבקש מאוד את ההתערבות של הוועדה ואני מבקש ללחוץ על משרד האוצר להעביר את הכסף להחלטת וועדת הכספים על מנת לאשר את התקצוב של התכנון למשרד השיכון, כדי שאפשר יהיה להתחיל לעבוד.

בהיג' מנצור: אני רוצה להזכיר לכם רבותיי נקודה מאוד חשובה.

בהיג' מנצור: השנה הזו היא שנה קריטית, שנה הבאה היא שנת בחירות של ראשי המועצות ויהיה קשה מאוד להוציא כסף.

בהיג' מנצור: לכן כל דבר שאתם יכולים לאדר אותו עכשיו הוא טוב מאוד על מנת שיהיה אפשר להתקדם וחייבים לעשות את זה כמה שיותר דחוף.

מופיד מרעי: צודק.

פטין מולא: אנחנו לא יכולים לאשר כסף פה בהיג', אנחנו פה רק שומעים.

פטין מולא: מי שיכול לאשר את הכסף זה משרד האוצר.

פטין מולא: אנחנו נפעל במקביל עם משרד האוצר.

מופיד מרעי: אנחנו נפעל מול האוצר.

בהיג' מנצור: פטין אני אמרתי שמשרד האוצר צריך להעביר לוועדת הכספים כדי לאשר את התקצוב.

בהיג' מנצור: בינתיים וועדת הכספים לא קיבלה שום דבר.

מופיד מרעי: בסדר זה ברור.

מופיד מרעי: בהיג' תחזור בבקשה ותגיד כמה אתה צריך כי לא שמעו כלום.

בהיג' מנצור: אני צריך 35-40 מיליון ₪, אבל אני לא צריך אותם במכה אחת.

בהיג' מנצור: אני יכול לקבל אותם בכמה מנות.

מופיד מרעי: אין בעיה, אנחנו זה ברור לנו.

מופיד מרעי: כרגע אתם צריכים בין 35 ל-40 מיליון ₪ על מנת שעוספיה תשלים את התכנון המתארי שלה.

מופיד מרעי: תודה רבה בהיג'.

פטין מולא: אולי הם מתמהמהים בשביל לא להזרים לכם כסף בסופו של יום.

מופיד מרעי: אנחנו נעבור כעת ונתחיל להיכנס לסיכומים.

מופיד מרעי: מי עוד איתנו?

מופיד מרעי: בוקעאתא, עבאס אבו עוואד – ראש המועצה, בבקשה.

מופיד מרעי: שלום, מה נשמע?

מופיד מרעי: טוב לראות אותך.

עבאס אבו עוואד: שלום.

עבאס אבו עוואד: מה שכן יש לנו זה את התכנון באדמות הפרטיות.

מופיד מרעי: נכון.

עבאס אבו עוואד: ביישוב וזה גם צריך להיות תקציב המיועד גם לזה.

עבאס אבו עוואד: דיברנו עם משרד השיכון והם אמורים להגיע אלינו ביום חמישי, אז יש לזכור את הנושא הזה.

עבאס אבו עוואד: לגבי החלוקה בשטח, צריך לתאם את זה.

עבאס אבו עוואד: אז אלו שני דברים.

עבאס אבו עוואד: בנוסף לכך שיש לנו את האזור תעשייה המשותף של רוקח, זה מאוד יקדם אותנו.

עבאס אבו עוואד: אנחנו צריכים בין שלושה לארבעה מיליון ₪ עבור שלושת המתחמים שיש לנו אותם על הפרק ויש עוד איזו שהיא סוגייה מאוד חשובה, שבתכנון מחייבים אותנו לעשות שלט של - - - צריכה להיות תוכנית מפורטת, בראייה כללית לכל האזור על מנת שנוכל לעשות את זה פעם אחת.

עבאס אבו עוואד: בשביל זה אנחנו צריכים תקציבים וזה נע בין ארבעה לשישה מיליון ₪

מופיד מרעי: זה בנוסף?

עבאס אבו עוואד: כן.

מופיד מרעי: אז אתה אומר שאתה צריך בסביבות העשרה מיליון ₪ עבור התכנון?

עבאס אבו עוואד: כן.

מופיד מרעי: תודה רבה, תישאר איתנו.

מופיד מרעי: אנחנו עוברים לסיכומים.

פטין מולא: מופיד אני צריך ללכת אז אולי נשמע את ג'אבר?

מופיד מרעי: אוקיי.

מופיד מרעי: משפטי סיכום, יושב ראש פורום הרשויות הדרוזיות והצ'רקסיות – ג'אבר, שוב שלום ובבקשה.

ג'אבר חמוד: שלום.

ג'אבר חמוד: תראו, אני לא יודע אם מנהל התכנון בכלל נמצא בדיון.

מופיד מרעי: נמצא, מיכל מריל.

ג'אבר חמוד: הדיון הזה, אי חייב להגיד לכם שאני לא יודע מה התוצאה הסופית שתגיע מהדיון הזה ואם זו המסורת של הדיונים אז פשוט חבל לנו על הזמן וסליחה שאני אומר לכם את זה.

מופיד מרעי: לא, אם חבל על הזמן אז בוא לא נעשה את הדיונים.

מופיד מרעי: ג'אבר אנחנו עושים את הדיונים על מנת לקדם את הדברים.

מופיד מרעי: דבר אחד היה ברור, שמענו את ראשי הרשויות שעלו ואמרו "..

מופיד מרעי: חסר לנו תקציב, התוכנית הכלכלית מתקצבת פחות.." וזו המהות של הדיון הזה ועם זה אנחנו צריכים ללכת עכשיו למשרד האוצר ולדרוש ממשרד האוצר שישלים את התקציב עבור התכנון.

מופיד מרעי: זו הייתה המהות של הדיון ואנחנו צריכים, הדיונים האלה חשובים.

ג'אבר חמוד: טוב.

ג'אבר חמוד: הדיונים האלה חשובים, אני רק חייב לומר מספר דברים.

ג'אבר חמוד: דבר ראשון, אני מצטרף למה שאמר חברי וואהיב חביש.

ג'אבר חמוד: אני חושב שתכנון זה לוקח זמן ואם כל שנתיים – שלוש נותנים לנו חלק מהכסף, אז צריך לזכור תמיד שפותרים בעיה אחת אבל במקום אחר הבעיות מתפתחות ונהיות יותר חמורות במתחמים האחרים ובנייה לא חוקית וכל זה.

ג'אבר חמוד: אם באמת רוצים לפתור את בעיית התכנון ולא בהדרגתיות, אלא לתת לזה עדיפות משמעותית מטעם משרד האוצר ולבוא ולהגיד שיש לעשות מיפוי ולהגיע לסכום איקס, שזה הסכום הדרוש כדי להתחיל במכה אחת את כל המתחמים ולא מסיימים מתחם אחד עכשיו ועוברים למתחם השני.

מופיד מרעי: צודק.

ג'אבר חמוד: כל מתחם לוקח שנתיים שלוש לבנייה.

ג'אבר חמוד: אז אם באמת רוצים לעשות טיפול שורש מידיי, כך שאולי – זה עדיין לא, אני אמרתי שהכסף הוא לא כל הבעיה, אבל לפחות סוגיית הכסף נפתרה ואז מתחילים להריץ הליך תכנוני לכל המתחמים הדרושים, התאם לתמ"מים ובהתאם לצרכים של אותו היישוב.

ג'אבר חמוד: נכון להיום יש מעט כסף, הצורך הוא הרבה יותר גבוה ואז משרד השיכון יצטרך לתעדף היתכנות מימוש וביצוע בדחיפות של העניין, אז זה דבר אחד.

ג'אבר חמוד: הדבר השני, אמרתי לגבי תוכנית 959 שהיא לא ממצה וזה לא נכון.

ג'אבר חמוד: אם ניקח את סאג'ור ואם מיכל מריל איתנו פה בזום, אז מיכל יודעת שסאג'ור לדוגמא, לא קיבלה אף לא שקל אחד מתוכנית 959, משום שהיו שם אי אילו בעיות טכניות של מנהל התכנון ורק בשנה האחרונה העבירו את הכסף דרך משרד השיכון ואני כרגע מתקדם עם התכנון לקראת הפקדה על סך של אותם שלושה מיליון ₪ מתוך צורך של 28 מיליון ₪.

ג'אבר חמוד: אז אני פתרתי בעיה של מתחם אחד, כמו שאמר וואהיב, אז השכן השני אומר "רגע, אתה פתרת לבן אדם ההוא?

ג'אבר חמוד: אתה רוצה שנצביע לך?.."

מופיד מרעי: נכון.

ג'אבר חמוד: אז לכן אם באמת רוצים במשרד האוצר ואתם כחברי כנסת רוצים להגיד "וואלה, בואו נעביר את הכדור לראשי הרשויות" בתחום הכספי, כן?

ג'אבר חמוד: אני עדיין טוען שיש חלק מהחסמים שהם לא ייפתרו וחלק מהישובים לא יצליחו להתקדם בתכנון, כמו בית ג'אן, כמו בכרמל ויש שמורות טבע שצריך לגרוע אותם, קרקע פרטית שמוכרזת כשמורת טבע ויש שיפוי בגין הפקעות ויש התאמת פלנוגרמה.

ג'אבר חמוד: עוד פעם, כמו שוואהיב אמר והוא בעל ניסיון בתחום, הוא לא יכול להרחיב מתאר ולהרחיב אותו לתושב שיש לו כבר 20 דונם בתוך היישוב.

ג'אבר חמוד: אני רוצה להרחיב לכל אלה שאין להם קרקע לבנייה ואז לייצר מובלעות חקלאיות ולזה מנהל התכנון לא מוכן אפילו להקשיב, אבל ישנם הרבה חסמים.

ג'אבר חמוד: חברים, אנחנו צריכים בעניין הזה קודם כל שמשרד השיכון יעביר את ההרשאות הקיימות לאלתר לרשויות שצריכות לקבל את הטיפול הזה באופן מידיי, לתוכניות מפורטות ברות ביצוע והדבר השני הואט לבחון אפשרות לתקצב 100% תקצוב תכנון, ככה שאנחנו את הבעיה הזאת נפתור.

ג'אבר חמוד: לא צריך כל חודש לתת 30% או 40 % ואז אנחנו לא מתקדמים בתכנון וחוזרים חלילה והכסף נשפך לחינם.

ג'אבר חמוד: הדבר האחרון שאני רוצה להתייחס אליו הוא שהייתי שמח שמהוועדות והדיונים שאתה מקיים, אדוני היושב ראש, באמת שיהיה מהן תוצר ממשי ומעשי.

ג'אבר חמוד: כי אחרת ואני שומע את זה גם מחלק מראשי הרשויות, אחרת זה שיח חירשים וכך אנחנו מרגישים, כמו שאמר שוקי אבו לטיף ואחרים.

ג'אבר חמוד: שיהיה בהצלחה לכולנו.

מופיד מרעי: תודה רבה על הדברים החשובים, יש לך את התרומה המקצועית שלך גם ביישוב וגם כיושב ראש הפורום.

מופיד מרעי: הדיונים האלה יש להם מטרות והן לקדם את היישובים ועם זה אנחנו נמשיך ואם זה ילך בצורה קשה עם משרד כזה או אחר, אנחנו נפעל עוד יותר ואתה מכיר את ההתעקשות של כולנו ואנחנו נגיד כמו שאתה הגעת להישגים.

מופיד מרעי: בבקשה, חברי הכנסת.

פטין מולא: אני חייב לצאת, כי יש לי בעוד שתי דקות פגישה.

פטין מולא: אני אסכם במשפטים קצרים.

פטין מולא: דבר ראשון תודה רבה לכולם ואנחנו לא מופתעים מההתנהלות של משרד האוצר ועם ההתנהלות של המדינה.

פטין מולא: אבל לא שמעתי את האשם, כמה מתוך ה-159 מיליון ₪ לשנת 2021 עברו לתכנון?

פטין מולא: את זה אנחנו צריכים לשמוע ומופיד ואני אומר לך את זה עוד הפעם, תבורך.

פטין מולא: אבל זה שמשרד האוצר לא הגיע לפה והתכנון.

מופיד מרעי: זו תקלה חמורה.

פטין מולא: תקלה חמורה ואני, אנחנו מחר יש לנו יום טוב, יש לנו על מה לדבר במליאה על כל הנושא הזה ואני מתכנן מחר להעלות את הנושא הזה בתוך הנאום שלי, של החוק שאנחנו מעלים מחר למליאה.

פטין מולא: אבל זה לא יעלה על הדעת שאנחנו נמשיך בצורה הזו, בזלזול בתכנון.

פטין מולא: מנהל התכנון ומשרד השיכון צריכים להפריד בין תכנון קרקעות פרטיות שטרם טובלו לבין כל הנושאים האחרים.

פטין מולא: אם זה להביא חבילה, לבקש ישיבה או לבקש פירוט מלא מכל היישובים – יישוב, יישוב, של כמה כסף מיועד ולבוא ולהביא את הכסף לרשויות המקומית.

פטין מולא: אחרת אנחנו ,כמו שאמר אחד ראש מועצת עוספיה – יש להם עוד שבעה או שמונה חודשים לבחירות, בשנה הבאה כבר יסגרו אותם וכל הכסף הזה של תוכנית 716 בשנת 2023, יגידו שהרשויות לא ניצלו את הכספים האלו והכל ילך לתהום וחבל, בהצלחה.

מופיד מרעי: תודה רבה.

מופיד מרעי: לפני מילות הסיכום שלך חבר הכנסת עלי סלאלחה אנחנו נשמע את האשם ואחרי זה תסכם אתה?

עלי סלאלחה: יאללה.

מופיד מרעי: האשם בבקשה, דברי סיכום.

מופיד מרעי: אני מקווה ששמעת את כל הדוברים ואני יודע שאתה מקשיב אגב, אתה לא רק שומע, אתה גם מקשיב.

האשם חוסיין: כן, כן.

האשם חוסיין: ברור, כי הדברים הם גם חשובים – גם של ראשי הרשויות וגם של חברי הכנסת, כל מי שמשתתף נותן פה נקודת מבט שנותנת לנו לחשוב מה צריך לעשות בעתיד.

האשם חוסיין: אז כמה עדכונים.

האשם חוסיין: לגבי אזור התעשייה המשותף ברמת הגולן, אנחנו כבר ישבנו עם משרד הכלכלה לפני שבועיים ואישרנו מתוך התקציב שלנו ייקחו את הכסף לסקר על מנת לקדם את העניין ולא לחכות לאף אחד.

האשם חוסיין: אז אנחנו תקצבנו את סקר ההיתכנות בכ-250,000 ₪ ביחד עם משרד הכלכלה, מהכסף שלנו.

האשם חוסיין: לגבי התכנון, אחרי שסיימו את התכנון של אזור התעשייה המשותף, זה יתחלק בינינו לבינם, בינינו לבין ההחלטה השנייה של רמת הגולן, כך שמהבחינה הזאתי הנושא הזה סגור.

האשם חוסיין: לגבי רמת הגולן, אנחנו שמנו בתוכנית הדו שנתית לא שישה מיליון ₪, כמו שעלה בדיון קודם, אלא 11 מיליון ₪ לתכנון המפורט ועוד חמישה מיליון ₪ בעד התכנון המתארי, זאת לפי דרישת מנהל התכנון.

האשם חוסיין: זו הייתה הדרישה שלהם ואנחנו נענינו, למרות שזה חורג מהחלטת בג"ץ, שחייבה אותנו לתת עשרה אחוז ממה שנותנים לרמת הגולן אל מול הכרמל והגליל ובכל זאת הדרישה שם הייתה הרבה יותר גדולה, אז תקצבנו את זה ב-11 מיליון ₪ פלוס חמישה מיליון ₪, סך הכל 16 מיליון ₪ תקציב עבור התכנון.

האשם חוסיין: לגבי העברות התקציב, אנחנו כבר דרשנו ממשרד האוצר לפני כשבועיים מיליארד ₪ תוספתי לשנת 2022, בהשלמות לשנת 2021, בהמשך למה שאמר חבר הכנסת פטין מולא.

האשם חוסיין: הסיכום שלנו עם משרד האוצר הוא שעד סוף החודש מעבירים את זה לוועדת הכספים לאישור ואז ייצאו הרשאות רב שנתיות, כך שאין סכנה שבסוף השנה משהו לא - - - .

פטין מולא: בסכום של מיליארד ₪?

האשם חוסיין: מיליארד ₪ תוספתי, הכסף שלנו.

מופיד מרעי: תוספתי.

פטין מולא: אז תרשום, יושב ראש הוועדה, תוך חודש הדבר הזה יעלה לוועדת הכספים?

מופיד מרעי: זה רשום.

האשם חוסיין: כן.

האשם חוסיין: זה הסיכום שלנו עם משרד האוצר.

פטין מולא: שבתוך חודש הכסף הזה יעבור?

פטין מולא: רגע, התוכניות יעברו לוועדת הכספים ושם תהיה הצבעה על הסכום הזה – אם זה יעבור או לא יעבור, אנחנו רוצים לבדוק את זה ולעבור על זה.

פטין מולא: כי אנחנו רוצים ללכת לוועדת הכספים ושם אנחנו נילחם.

מופיד מרעי: טוב.

האשם חוסיין: זה 800 ומשהו מיליון ₪ לגליל ולכרמל ועוד 100 ומשהו מיליון ₪ לרמת הגולן, הבקשה כבר העברנו אותה לפני שבועיים למשרד האוצר, אנחנו עוקבים אחרי הביצוע וגם ההרשאות יהיו רב שנתית, כך שבסוף השנה אין סכנה שזה ייעלם.

מופיד מרעי: תראה, אם משרד האוצר היה פה אז הוא יכול היה לתת לנו תשובות.

מופיד מרעי: אבל את האמת שאני.

האשם חוסיין: זה בסדר, אנחנו עובדים איתם וגם יש לנו ישיבות פנימיות כל שבוע.

האשם חוסיין: אם הם באים או לא באים זה לא עניין שלי.

האשם חוסיין: אני לא.

מופיד מרעי: לא, ברור לי.

מופיד מרעי: אני לא אומר את זה לך.

האשם חוסיין: שנייה מופיד, בהמשך למה שנאמר גם בדיון, אני לא זוכר מי אמר את זה.

האשם חוסיין: אנחנו שייכים למשרד ראש הממשלה, אנחנו מקבלים את ההנחיות ממשרד ראש הממשלה ולא ממשרד האוצר, בניגוד למה שנאמר פה בוועדה.

מופיד מרעי: ברור לי.

האשם חוסיין: אני מקווה שההרשאות הרב שנתיות.

מופיד מרעי: לא נאמר, בוועדה לא נאמר שאתה כפוף למשרד האוצר.

פטין מולא: עלי לא התכוון לזה אני חושב.

האשם חוסיין: לא אני לא זוכר מי אמר את זה, אבל חשוב להבהיר את הדברים.

האשם חוסיין: אני נחשב לעובד במשרד ראש הממשלה.

מופיד מרעי: אתה במשרד ראש הממשלה, ידוע לנו.

פטין מולא: לא, הכוונה שאתה נמצא במשרד האוצר ומי שהכין את התוכנית זה משרד האוצר, אגף התקציבים.

פטין מולא: זה מה שאנחנו התכוונו.

האשם חוסיין: בם שותפים, אבל לא הם הכינו את התוכנית לבד.

האשם חוסיין: אז אלה ההבהרות שרציתי להעלות אותן.

האשם חוסיין: בנוסף, אני רוצה לחזור ולהגיד שכשאנחנו הכנו את התוכנית משרד השיכון דרש מאיתנו סכום מסוים של כ-50 מיליון ₪ ואנחנו נענינו במהרה, מנהל התכנון ביקש מאיתנו סכום מסוים ונענינו במהרה.

האשם חוסיין: אני מבין שמשרד השיכון עכשיו עושה עבודה מול הרשויות על מנת לראות את הצרכים האמיתיים בסופו של דבר וכשזה יגיע אלינו אנחנו נשתדל לפתור את הבעיה הזו.

האשם חוסיין: זה הסכום שהתבקשנו ואנחנו יודעים כמה בעיית התכנון היא בעיה קריטית במגזר הדרוזי ולכן, במקרה הזה אפילו לא ניהלנו משא ומתן, ישר שמנו את כל הכסף שנדרש מאיתנו ובכך חשבנו שזה ייתן מענה לשנתיים הקרובות.

האשם חוסיין: אם ובמידה ויתברר שהכסף זהה לא מספיק ולפי מה שאומר יושב ראש הפורום, וואהיב וכולם, אנחנו נצטרך לפנות למשרד האוצר ולהביא עוד כסף.

האשם חוסיין: אל תשכחו שבתוכנית עצמה יש עוד 600 מיליון ₪ שהם לא צבועים ואפשר להביא משם את הכסף.

מופיד מרעי: אתה אומר שיש מצב שכן הרשויות יקבלו את הסכום, את התקציב שהם צריכים לתכנון, בהתאם למה שדרשו, כלומר זה.

האשם חוסיין: אם משרד השיכון יבוא ויגיד שעשו בדיקה.

מופיד מרעי: כן, בהנחה.

מופיד מרעי: אני רוצה להגיד לכם שזה הרווח הנטו של הדיון הזה בוועדה הזאת ביום הזה.

מופיד מרעי: שבסופו של דבר לראשי הרשויות וביישובים יהיה תקציב נוסף מעבר ל-54 מיליון ₪.

פטין מולא: הוא אומר מיליארד ₪

מופיד מרעי: זה מה שיעבור בוועדה, אני מדבר מעבר ל-54 מיליון ₪ וזה באמת הרווח של הדיון ואתה אומר שברגע שמשרד השיכון, שאמון כרגע על התכנון, יבוא עם מיפוי חדש מול ראשי הרשויות זה ייבחן על ידי הרשויות, זה יגיע למשרד אוצר על מנת לקבל תקציב נוסף?

מופיד מרעי: זה מה שאני הבנתי וזה מה שהחברים שלנו פה הבינו.

האשם חוסיין: הבנת נכון.

האשם חוסיין: אנחנו בענייני תכנון כל מה שביקשו מאיתנו, נתנו את התכנון במלואו 100%, כי חשבנו שזה מה שיפתור את הבעיה ואם נראה שזה לא המצב אנחנו נפעל בהתאם.

מופיד מרעי: בסדר גמור.

מופיד מרעי: אתה לא קישרנו אותך למשרד האוצר.

מופיד מרעי: הנציג של משרד האוצר, אם הוא היה פה הוא יכול היה לתת כבר תשובות, אבל כשהם לא נמצאים פה ואני גם לא יודע ממה יש להם לפחד בלהגיע לכאן לדיון.

פטין מולא: כי הם רוצים בכלל להוציא לך כסף מהכיס.

פטין מולא: אין להם מאיפה לקחת את הכסף ובגלל זה הם מפחדים.

מופיד מרעי: חברים, התפקיד של הכנסת ושל חברי הכנסת הוא לבקר את יישום החלטות הממשלה וזה מה שאנחנו עושים ומחובתנו לעשות את זה.

מופיד מרעי: אמרתי את זה בעבר, לא רק שזו זכותנו, אלא מחובתנו לעשות את זה כלפיי התושבים, כלפיי היישובים שלנו וזה מה שאנחנו עושים וזה מה שאנחנו נעשה גם בהמשך.

מופיד מרעי: הוועדה הזאת קיימת, חיה נושמת, בועטת ותמשיך לבעוט.

פטין מולא: אתה צודק ב-100%.

מופיד מרעי: בבקשה חבר הכנסת עלי סלאלחה.

עלי סלאלחה: חברים אני רואה שהחברה הדרוזית עלתה על הפסים הנכונים והחיוביים בהתנהגות שלה ובהתייחסות שלה לכל מה שצריך להיות בחברה הדרוזית, שקיפות – זו המילה הנכונה.

עלי סלאלחה: אנחנו כבר ידעים לדבר ולהתנהג בשקיפות, שכל אחד ואחת מבני החברה הדרוזית יידעו איפה הכסף שלהם, מתי הוא יגיע אליהם ומי הגורם המפריע להביא אותו אל החברה הדרוזית ומי רוצה שכן יגיע הכסף הזה אליהם.

עלי סלאלחה: אנחנו צריכים לשים את הדגש על התכנון והבניה וזה הדבר החשוב ביותר על מנת לאפשר לצעירים שלנו לבנות את הבתים שלהם, להתרחב, לבנות בית ולהביא ילדים לעולם הזה ובכך אנחנו נעשה דברים טובים לחברה שלנו, לקידומה לשגשוגה.

עלי סלאלחה: דבר נוסף, אנחנו צריכים לשחרר את המנהלת מכל התערבות פוליטית ומעורבות פוליטית וזו גם מילת הקסם.

עלי סלאלחה: המקצוענים, שאנחנו סומכים עליהם יכולים בסופו של יום לפרוט את התכונית ולהביא את אחרון השקלים לחברה הדרוזים על מנת שתשתמש בו, תעשה בו שימוש ונעלה על הפסים הנכונים ונביא את החברה שלנו להיות חברה נאורה ומקבלת מה שמקבלים כל האחרים ובמיוחד במגזר היהודי.

עלי סלאלחה: לבסוף אני רוצה להגיד שבית ג'אן תקבל בדיוק ויהיה לה את כל מה שיש לכרמיאל ומרר תקבל בדיוק את מה שיש לטבריה ולשאר היישובים שנמצאים בסביבתן.

עלי סלאלחה: בהצלחה לכולנו, מופיד – כל הכבוד.

עלי סלאלחה: על זה אנחנו עמלנו ועשינו ואני חושב שאנחנו חייבים להמשיך, יחד עם חברי המועצות ויחד עם כל הקברניטים של החברה הדרוזית על מנת להביא אותה לשגשוג וקידמה.

עלי סלאלחה: תודה רבה.

מופיד מרעי: תודה רבה חבר הכנסת עלי סלאלחה, תודה על הדברים החשובים שאמרת, זה הכיוון ולשם אנחנו צריכים לכוון.

מופיד מרעי: לפני שאני נכנס לסיכום אני כאן כבר מודיע ככה ומעדכן, גם את ראשי הרשויות שנושא הדיון בהסרת החסמים ובנושא התכנון הפורט יתקיים בעוד כשבועיים, כן שאני מבקש מכם שתתכוננו לנושא הזה.

מופיד מרעי: דיברתי עם חלק מראשי הרשויות ובכל דיון שאנחנו נקיים אנחנו נתקדם בעוד צעד ובעוד צעד ואני אומר לכם שבנחישות אנחנו נגיע למטרה.

מופיד מרעי: בבקשה פטין מולא, לפני הסיכום שלי משפט אחרון.

פטין מולא: מה שהבנתי מהאשם זה שבתוך חודש ימים הם אמרו שהם מכינים את הכל.

פטין מולא: אנחנו היום ביום ה-14 לפברואר, נכון?

פטין מולא: הכנסת יוצאת לפגרה ב-13 למרץ או ב-9 למרץ.

פטין מולא: אז אני מציע, חברים, אני הייתי מציע שבאמת מופיד, עד ל-5 במרץ 2022 תקבע פגישה לנושא הזה בלבד, יחד עם שר השיכון, יחד עם שר האוצר ויחד עם ראשי הרשויות ולבוא ולתת לנו דין וחשבון לפני שהכנסת יוצאת לפגרה.

פטין מולא: ישיבת וועדה ויהיו איתנו גם כאן ראשי הרשויות ואז אתה תוכל לבוא ולהגיד לג'אבר ולאחרים "הנה, הבאנו תוצאה" אם לא, אז אנחנו נלך בדרך האחרת במושב הבא של הכנסת.

מופיד מרעי: חברים אני מתכנס באמת לסיכום.

מופיד מרעי: קודם כל אני רוצה באמת להודות לכולם, לחברי הכנסת, לראשי הרשויות המקומיות שכל פעם באמת יושבים לאורך כל הדיון, לרשות לפיתוח כלכלי וחברתי לחברה הדרוזית והצ'רקסית, לנציגי הממשלה שהגיעו לכאן והם מגיעים כמעט לכל הדיונים.

מופיד מרעי: באמת, גם על הסקירה וגם על הנושאים שעלו כאן.

מופיד מרעי: ההודעה של משרד האוצר על ביטול ההשתתפות הנציג שלהם בדיון הזה, דקות ספורות לפני תחילת הדיון, על אף שהם אישרו מראש את ההשתתפות שלהם, אינה מקובלת.

מופיד מרעי: אני רואה בזה תקלה חמורה והיא תופנה מיד לשר האוצר בנושא הזה.

מופיד מרעי: אני מבקש שזה יגיע לשר האוצר.

מופיד מרעי: הוועדה תפנה למשרד האוצר ותבקש לקבל התייחסות בנושא התכנון המתארי וההרשאות התקציביות לתכנון ולפיתוח המיועדות ליישובים הדרוזיים והצ'רקסים – מה שעלה כאן.

מופיד מרעי: הוועדה קוראת למשרד האוצר לבחון את דרישות ראשי המועצות לתוספת תקציבית להשלמת התכנון, ברור כשמש מה היא בדיוק הדרישה ולשם מה ההקצאה.

מופיד מרעי: הוועדה רשמה את הודעתו של מנהל אגף המיעוטים במשרד הבינוי והשיכון, על הכוונה לקיים בדיקה נוספת בתוך שבוע ימים מול ראשי המועצות בנוגע לתקציבים הנדרשים להשלמת התכנון ביישובים.

מופיד מרעי: הוועדה מבקשת לקבל עדכון בנושא הזה - כמה כסף, למי זה מופנה ומה התשובות של המשרד ומהי ההתייחסות שלו.

מופיד מרעי: הוועדה תקיים דיון מיוחד בנושא הסרת החסמים לתכנון בנייה בהמשך.

מופיד מרעי: אני לא יודע אם נצליח לעשות את זה בישיבת הוועדה הקרובה, אבל כנראה שאנחנו נכניס את הדיון שאתה העלית – פטין מולא, במושב הזה ואנחנו נמשיך הלאה.

מופיד מרעי: הוועדה רושמת את הודעת יושב ראש הרשות לפיתוח הכלכלי של היישובים הדרוזיים והצ'רקסיים להבאת מיליארד ₪ אל שולחנה של וועדת הכספים לאישור ועל זה אנחנו נעשה דיון.

מופיד מרעי: תודה רבה חברים ואני נועל את הישיבה.